Kannada-LLM-Labs/Wikipedia-Kn huggingface dataset:
ಕಸ್ಟರ್ಡ್

ಕಸ್ಟರ್ಡ್ ಹಾಲು ಅಥವಾ ಕೆನೆ ಮತ್ತು ಜನೆಯ (ಮೊಟ್ಟೆಯ ಹಳದಿ ಭಾಗ) ಬೆಂದ ಮಿಶ್ರಣವನ್ನು ಆಧರಿಸಿದ ಪಾಕಶಾಲಾ ತಯಾರಿಕೆಗಳ ಒಂದು ವೈವಿಧ್ಯ. ಎಷ್ಟು ಮೊಟ್ಟೆ ಅಥವಾ ಸಾಂದ್ರಕಾರಿಯನ್ನು ಬಳಸಲಾಗಿದೆ ಎಂಬುದನ್ನು ಆಧರಿಸಿ, ಕಸ್ಟರ್ಡ್ ಅದರ ಮಂದತೆಯಲ್ಲಿ ತೆಳು ಸುರಿಯುವ ಸಾಸ್‍ನಿಂದ (ಕ್ರೆಮ್ ಆಂಗ್ಲೇಸ್) ಏಕ್ಲೇರ್‍ಗಳನ್ನು ತುಂಬಲು ಬಳಸಲಾಗುವ ದಪ್ಪ ಪೇಸ್ಟ್ರಿ ಕೆನೆಯವರೆಗೆ (ಕ್ರೆಮ್ ಪ್ಯಾಟಿಶಿಯರ್) ಬದಲಾಗಬಹುದು. ಬಹುತೇಕ ಸಾಮಾನ್ಯ ಕಸ್ಟರ್ಡ್‍ಗಳನ್ನು ಡಿಜ಼ರ್ಟ್‍ಗಳು ಅಥವಾ ಡಿಜ಼ರ್ಟ್ ಸಾಸ್‍ಗಳಾಗಿ ಬಳಸಲಾಗುತ್ತದೆ ಮತ್ತು ವಿಶಿಷ್ಟವಾಗಿ ಸಕ್ಕರೆ ಮತ್ತು ವನಿಲಾವನ್ನು ಒಳಗೊಂಡಿರುತ್ತವೆ.

ಕ್ಷೀರೋತ್ಪನ್ನಗಳು
ಕ್ರೊಸ್ಟಾಟಾ

ಕ್ರೊಸ್ಟಾಟಾ ಬೇಕ್ ಮಾಡಲಾದ ಒಂದು ಇಟ್ಯಾಲಿಯನ್ ಟಾರ್ಟ್ ಅಥವಾ ಪೈ ಮತ್ತು ನೇಪಲ್ಸ್‌ನಲ್ಲಿ ಕೋಪಿ ಹಾಗೂ ಲಾಂಬರ್ಡಿಯಲ್ಲಿ ಸ್ಫೊಲಿಯಾಟೆ ಎಂದು ಕರೆಯಲ್ಪಡುತ್ತದೆ. ಸಾಂಪ್ರದಾಯಿಕವಾಗಿ, ಕ್ರೊಸ್ಟಾಟಾ ಒಂದು ಅಡಿಪಾಯ, ಸಾಮಾನ್ಯವಾಗಿ ತುಪ್ಪ ಮತ್ತು ಬೆಣ್ಣೆಯಿಂದ ಪರಿಮಳಯುಕ್ತವಾಗಿಸಿದ ಪುಡಿಪುಡಿಯಾಗುವ ಕಣಕದ ಮೂರು ಪದರಗಳನ್ನು ಹೊಂದಿರುತ್ತದೆ. ಇಂದು, ಅದರ ಬದಲು ಶಾರ್ಟ್‍ಕ್ರಸ್ಟ್ ಪೇಸ್ಟ್ರಿಯನ್ನು ಬಳಸಲಾಗುತ್ತದೆ. ಸಿಹಿ ಮತ್ತು ಉಪ್ಪುಖಾರದ ಕ್ರೊಸ್ಟಾಟಾಗಳ ಅಂತ್ಯವಿಲ್ಲದ ಭಿನ್ನ ಉದಾಹರಣೆಗಳಿವೆ. ಸಿಹಿ ಉದಾಹರಣೆಗಳು ಹೂರಣವಾಗಿ ಹಣ್ಣಿನ ಪ್ರಿಜ಼ರ್ವ್‍ಗಳನ್ನು ಬಳಸುತ್ತವೆ, ವಿಶಿಷ್ಟವಾಗಿ ಜರ್ದಾಳು, ಚೆರಿ, ಪೀಚ್ ಅಥವಾ ನೆಕ್ಟರೀನ್, ಅಥವಾ ಬೆರಿಗಳು.

ಖಾದ್ಯ, ತಿನಿಸು
ಕೀರೆಸೊಪ್ಪಿನ ಗಿಡ

ಕೀರೆಸೊಪ್ಪಿನ ಗಿಡ ಸೊಪ್ಪು ತರಕಾರಿಯಾಗಿ ಉಪಯೋಗದಲ್ಲಿರುವ ಒಂದು ಜಾತಿಯ ಗಿಡ.

ವೈಜ್ಞಾನಿಕ ವರ್ಗೀಕರಣ
ಅಮರಾಂತೇಸಿ ಕುಟುಂಬಕ್ಕೆ ಸೇರಿದ ಅಮರಾಂತಸ್ ವಿರಿಡಿಸ್ ಎಂಬ ವೈಜ್ಞಾನಿಕ ಹೆಸರಿನ ಏಕವಾರ್ಷಿಕ ಪರ್ಣಸಸಿ.ಮಲೆಯಾಳ ಭಾಷೆಯಲ್ಲಿ ಇದಕ್ಕೆ ಕುಪ್ಪಚೀರ ಎಂಬ ಹೆಸರಿದೆ.ಸಂಸ್ಕೃತ ಭಾಷೆಯಲ್ಲಿ ಇದಕ್ಕೆ ತಂಡುಲಿಯ ಎಂದು ಹೆಸರು.

ಲಕ್ಷಣಗಳು 
ಇದು ಸುಮಾರು ಒಂದು ಅಡಿ ಎತ್ತರಕ್ಕೆ ಬೆಳೆಯುತ್ತದೆ. ಎಲೆಗೆ ತೊಟ್ಟು ಇದೆ; ಆಕಾರ ಕರನೆಯಂತೆ; ನಯವಾದ ಅಂಚು ಇದೆ; ತುದಿ ಮೊನಚು. ಎಲೆ ಹಸಿರಾಗಿದ್ದು ನಾಳರಚನೆ ತಳಭಾಗದಲ್ಲಿ ಪ್ರಧಾನವಾಗಿ ಕಾಣುತ್ತಿರುತ್ತದೆ. ಹೂಗಳು ಸ್ಪೈಕ್ ಮಾದರಿಯ ಗೊಂಚಲಿನಲ್ಲಿ ಸಮಾವೇಶಗೊಂಡಿವೆ.

ಉಪಯೋಗಗಳು
ಇದರ ಸೊಪ್ಪು ಅಗ್ಗವಾದ ತರಕಾರಿಯೆನಿಸಿದೆ. ಆರೋಗ್ಯದೃಷ್ಟಿಯಿಂದ ಇದು ಉತ್ಕ್ರಷ್ಟವಾದ ತರಕಾರಿ.

ಆಯುರ್ವೇದ ಔಷಧವಾಗಿ
ಈ ಸೊಪ್ಪು ಆಯುರ್ವೇದ ಔಷಧ ಪದ್ಧತಿಯಲ್ಲಿ ಬಳಕೆಯಲ್ಲಿದೆ.

ಬೇಸಾಯ
ವರ್ಷದ ಎಲ್ಲ ಕಾಲದಲ್ಲೂ ಬೆಳೆಸಬಹುದಾದ ಕೀರೆಸೊಪ್ಪು ಭಾರತದಲ್ಲಿ ಬಡವಬಲ್ಲಿದರೆನ್ನದೆ ಎಲ್ಲರೂ ಬಳಸುವ ಜನಪ್ರಿಯ ತರಕಾರಿ. ಬೀಜ ಬಿತ್ತಿದ ಒಂದು ತಿಂಗಳಿಗೆ ಸೊಪ್ಪು ಬರುವುದರಿಂದ ಇದನ್ನು ತೋಟಗಳಲ್ಲಿ ಹೇಗೋ ಹಾಗೆ ಮನೆಯ ಕೈತೋಟಗಳಲ್ಲೂ ಹಿತ್ತಿಲಲ್ಲೂ ಬೆಳೆಸುವರು. ಚೆನ್ನಾಗಿ ಹದಮಾಡಿದ ಭೂಮಿಯನ್ನು ಅನುಕೂಲಕ್ಕೆ ತಕ್ಕ ಹಾಗೆ ಪಾತಿ ಮಾಡಿ ಅವುಗಳಲ್ಲಿ ಕೀರೆ ಬೀಜವನ್ನು ಬಿತ್ತಬೇಕು. 5-6 ದಿವಸಗಳಲ್ಲಿ ಅವು ಮೊಳೆಯುತ್ತವೆ. ಆಲೂಗಡ್ಡೆ, ಈರುಳ್ಳಿ ಮುಂತಾದುವುಗಳೊಡನೆ ಮಿಶ್ರ ಬೆಳೆಯಾಗಿ ಬಿತ್ತಿದ ಕೀರೆ ಸಸ್ಯಗಳನ್ನು ಬೇರುಸಮೇತ ಕೀಳುತ್ತಾರೆ. ಪಾತಿಗಳಲ್ಲಿ ಶುದ್ಧ ಬೆಳೆಯಾಗಿ ಬಿತ್ತಿದ ಕೀರೆಸಸ್ಯವನ್ನು ಭೂಮಿಯ ಮೇಲುಭಾಗದಲ್ಲಿ 1" ಬಿಟ್ಟು ಕುಯ್ಯುತ್ತಾರೆ. ಅದು ಮತ್ತೆ ಚಿಗುರಿ ಸೊಪ್ಪಾಗುತ್ತದೆ. ಚಿಗುರನ್ನು ಇದೇ ರೀತಿ ಕುಯ್ಯಬಹುದು. ಕೀರೆಯ ಬೇರುಗಳನ್ನು ಸಹ ತರಕಾರಿಯಾಗಿ ಉಪಯೋಗಿಸಬಹುದು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 PROTAbase on Amaranthus viridis
 photograph, description  and diagram from HerbiGuide

ಸಸ್ಯಗಳು
ತರಕಾರಿಗಳು
ಆಯುರ್ವೇದ
ಔಷಧೀಯ ಸಸ್ಯಗಳು
ಕುಂಕುಮದ ಮರ

ಕುಂಕುಮದ ಮರ ಕೆಂಪು ಬಣ್ಣದ ಸ್ವಾಭಾವಿಕ ಬಣ್ಣವನ್ನು ನೀಡುವ ಒಂದು ಜಾತಿಯ ಸಸ್ಯ.ಭಾರತದಾದ್ಯಂತ ಕಂಡು ಬರುತ್ತದೆ.ಇದನ್ನು ಕಮಲದ ಮರ ಎಂದೂ ಕರೆಯುತ್ತಾರೆ.ದಕ್ಷಿಣ ಏಷಿಯಾ ಮಾತ್ರವಲ್ಲದ ಆಸ್ಟೇಲಿಯ ಮತ್ತು ಫಿಲಿಫೈನ್ಸ್ ನಲ್ಲಿಯೂ ಸ್ವಾಭಾವಿಕವಾಗಿ ಬೆಳೆಯುತ್ತದೆ.

ವೈಜ್ಞಾನಿಕ ವರ್ಗೀಕರಣ
ಯುಫೋರ್ಬಿಯೇಸೀ ಕುಟುಂಬಕ್ಕೆ ಸೇರಿದ ಮೆಲೋಟಸ್ ಫಿಲಿಪೆನ್ಸಿಸ್ ಎಂಬ ವೈಜ್ಞಾನಿಕ ಹೆಸರಿನ ಸಣ್ಣಪ್ರಮಾಣದ ನಿತ್ಯ ಹರಿದ್ವರ್ಣದ ಮರ.

ಭೌಗೋಳಿಕ ಹರಡುವಿಕೆ 
ಭಾರತದ ಅದ್ಯಂತವೂ ಕಂಡುಬರುವ ಈ ಮರ ಉತ್ತರ ಪ್ರದೇಶ ಮತ್ತು ಒರಿಸ್ಸ ರಾಜ್ಯಗಳಲ್ಲಿ ಹೆಚ್ಚಾಗಿಯೂ ಬಂಗಾಳ, ಕಾಶ್ಮೀರ,  ಹಿಮಾಚಲ ಪ್ರದೇಶ ಮತ್ತು ಅಸ್ಸಾಂ ರಾಜ್ಯಗಳಲ್ಲಿ ಸಾಧಾರಣವಾಗಿಯೂ ಕಂಡುಬರುತ್ತದೆ. ಕರ್ನಾಟಕ ರಾಜ್ಯದ ಉತ್ತರ ಕನ್ನಡ ಮತ್ತು ಬೆಳಗಾಂವಿ ಜಿಲ್ಲೆಗಳ ತೇವಮಯ ಪ್ರದೇಶಗಳಲ್ಲೂ ಕುರುಚಲು ಗಿಡದ ಕಾಡುಗಳಲ್ಲೂ ಸ್ವಲ್ಪಮಟ್ಟಿಗೆ ಬೆಳೆಯುತ್ತದೆ.

ಲಕ್ಷಣಗಳು
ಯಥೇಚ್ಛವಾಗಿ ಕವಲೊಡೆದ ಇದರ ಕೊಂಬೆಗಳ ಮೇಲೆ ತೆಳುವಾದ ಚಕ್ಕೆಯಿರುತ್ತದೆ. ಹೆಚ್ಚುಕಡಿಮೆ ದೀರ್ಘ ವೃತ್ತಾಕಾರದ ಇದರ ಎಲೆಗಳ ಮೇಲೆ ರೋಮಗಳಿದ್ದು ಅವುಗಳ ತಳದಲ್ಲಿ ಕೆಂಪು ಗ್ರಂಥಿಗಳಿರುತ್ತವೆ. ಹೂಗಳು ಸ್ಪೈಕ್ ಮಾದರಿಯ ಗೊಂಚಲಾಗಿ ಜೋಡಿಸಿಕೊಂಡಿರುತ್ತವೆ. ಸಂಪುಟ ಮಾದರಿಯ ಇದರ ಕಾಯಿಗಳೊಳಗೆ ಕಪ್ಪುಬಣ್ಣದ ನಯವಾದ ಬೀಜಗಳಿರುತ್ತವೆ.

ಸಸ್ಯಾಭಿವೃದ್ಧಿ
ಏಪ್ರಿಲ್-ಮೇ ತಿಂಗಳುಗಳಲ್ಲಿ ಬಲಿತು ಸುರಿಯುವ ಬೀಜಗಳು ಮಳೆಗಾಲದಲ್ಲಿ ಸ್ವಾಭಾವಿಕವಾಗಿ ಮೊಳೆತು ಗಿಡಗಳಾಗುತ್ತವೆ. ಏಪ್ರಿಲ್ ತಿಂಗಳಲ್ಲಿ ಬೀಜಗಳನ್ನು ಬಿತ್ತಿ ಬೆಳೆಸಿ ವ್ಯವಸಾಯ ಮಾಡುವುದುಂಟು. ಮೊದಲ ಎರಡು ವರ್ಷಗಳಲ್ಲಿ ಕಳೆ ಕಿತ್ತು ಗೊಬ್ಬರ ಹಾಕಿ ಚೆನ್ನಾಗಿ ಬೇಸಾಯ ಮಾಡಬೇಕು. ಗಿಡದ ಬೇರುಗಳಿಂದಲೂ ಹೊಸ ಗಿಡಗಳು ಹುಟ್ಟುವುದುಂಟು.

ಉಪಯೋಗಗಳು
ಹಿಂದಿನಿಂದಲೂ ಕುಂಕುಮದ ಮರ ಬಣ್ಣದ ತಯಾರಿಕೆಗಾಗಿ ಉಪಯುಕ್ತವೆನಿಸಿದೆ. ಬಲಿತ ಕಾಯಿಗಳಲ್ಲಿರುವ ಕೆಂಪು ಗ್ರಂಥಿಗಳಿಂದ ಬಣ್ಣ ತಯಾರಿಸುತ್ತಾರೆ. ಕಾಯಿಗಳನ್ನು ಬಡಿದು ಕೆಂಪು ಬಣ್ಣದ ಪುಡಿಯನ್ನು ಸಂಗ್ರಹಿಸುತ್ತಾರೆ. ಕಾಯಿಗಳನ್ನು ನೀರಿನಲ್ಲಿ ನೆನೆಸಿ ಕೆಂಪುದ್ರವವನ್ನಾಗಿ ಮಾಡಿ ಅದನ್ನು ಹಿಂಗಿಸಿ ಪುಡಿಯನ್ನು ತಯಾರಿಸುವುದೂ ಉಂಟು. ಈ ಪುಡಿಯನ್ನೆ ಕುಂಕುಮವೆಂದು ಬಳಸುವುದು. ಶುದ್ಧರೂಪದಲ್ಲಿ ಅದಕ್ಕೆ ಯಾವ ವಾಸನೆಯೂ ಇಲ್ಲ. ಆದರೆ ಮಾರಾಟಕ್ಕೆ ಬರುವ ಕುಂಕುಮದಲ್ಲಿ ಇತರ ಅಂಶಗಳನ್ನು ಸೇರಿಸಿ ಕಲಬೆರಕೆ ಮಾಡಿರುವುದುಂಟು. ನೈಸರ್ಗಿಕ ಕುಂಕುಮದಲ್ಲಿ ರಾಟ್ಲೆರಿನ್ ಮತ್ತು ಐಸೋರಾಟ್ಲೆರಿನ್ ಎಂಬ ಅಂಶಗಳು ಉಂಟು. ಟ್ಯಾನಿನ್ ಗೋಂದು, ಅಕ್ಸಾಲಿಕ್ ಮತ್ತು ಸಿಟ್ರಿಕ್ ಅಮ್ಲಗಳೂ ಇರುತ್ತವೆ. ಕುಂಕುಮ ತಣ್ಣೀರಿನಲ್ಲಿ ಕರಗುವುದಿಲ್ಲ. ಬಿಸಿನೀರಿನಲ್ಲಿ ಸ್ವಲ್ಪ ಮಟ್ಟಿಗೆ ಕರಗುತ್ತದೆ.ಅಲ್ಕೊಹಾಲಿನಲ್ಲಿ ಚೆನ್ನಾಗಿ ಕರಗಿ ಕೆಂಪು ದ್ರಾವಣವಾಗುತ್ತದೆ. ಭಾರತದಲ್ಲಿ ಕುಂಕುಮವನ್ನು ಅನಾದಿಕಾಲದಿಂದ ಶುಭಕಾರ್ಯಗಳಲ್ಲೂ ಮಹಿಳೆಯರ ಅಲಂಕಾರವಸ್ತುವನ್ನಾಗಿಯೂ ಬಳಸಲಾಗುತ್ತಿದೆ. ಇತ್ತೀಚಿನವರೆಗೂ ಅದನ್ನು ಉಣ್ಣೆ ಮತ್ತು ರೇಷ್ಮೆಬಟ್ಟೆಗಳಿಗೆ ಬಣ್ಣಕಟ್ಟಲು ಬಳಸಲಾಗುತ್ತಿತ್ತು.  ಅದರ ಕಿತ್ತಳೆಗೆಂಪು ಅಥವಾ ಜ್ವಾಲಾವರ್ಣ ಸಾಬೂನು, ಕ್ಷಾರ, ಆಮ್ಲ ಇತ್ಯಾದಿಗಳ ಪ್ರಭಾವಕ್ಕೆ ಕುಂದುವುದಿಲ್ಲವಾದರೂ ಬಿಸಿಲಿಗೆ ಬಿಳಿಚಿಕೊಳ್ಳುತ್ತದೆ. ಹಿಂದೆ ಈ ಬಣ್ಣವನ್ನು ಪರದೇಶಗಳಿಗೆ ರಫ್ತುಮಾಡಲಾಗುತ್ತಿತ್ತು. ಕುಂಕುಮವನ್ನು ಹೋಲುವ ಕೃತಕವರ್ಣಗಳು ರಾಸಾಯನಿಕವಾಗಿ ತಯಾರಾದಂತೆ ಕುಂಕುಮದ ವಾಣಿಜ್ಯಪ್ರಾಮುಖ್ಯ ಕಡಮೆಯಾಗುತ್ತಿದೆ. ತುಪ್ಪ ಮತ್ತು ವನಸ್ಪತಿ ತೈಲಗಳನ್ನು ರಕ್ಷಸಿಡುವುದಕ್ಕೂ ಅವುಗಳಲ್ಲಿರುವ ಎ ಜೀವಸತ್ತವವನ್ನು ಉಳಿಸಿಕೊಳ್ಳವುದಕ್ಕೂ ಕುಂಕುಮವನ್ನು ಸೇರಿಸುವುದುಂಟು. ಕುಂಕುಮದ ಬೀಜಗಳಿಂದ ನಸುಬಿಳಿ ತೈಲವೊಂದನ್ನು ತಯಾರಿಸುತ್ತಾರೆ. ಇದರ ಬಹುಭಾಗ ಸಂಕೀರ್ಣರೀತಿಯ ಟ್ರೈಗ್ಲಿಸóರೈಡ್‍ಗಳನ್ನು ಒಳಗೊಂಡಿದೆ. ಇದನ್ನು ಬೇಗ ಆರಬೇಕಾದ  ಬಣ್ಣ  ಮತ್ತು  ವಾರ್ನಿಷ್‍ಗಳ ತಯಾರಿಕೆಯಲ್ಲೂ ಮುಲಾಮು ಮತ್ತು ಸುಗಂಧ ದ್ರವ್ಯಗಳ ತಯಾರಿಕೆಯಲ್ಲೂ ಉಪಯೋಗಿಸುತ್ತಾರೆ. ಎಣ್ಣೆ ತೆಗೆದ ಮೇಲೆ ಉಳಿಯುವ ಹಿಂಡಿಯೊಡನೆ ಮರದಪುಡಿಯನ್ನು ಬೆರೆಸಿ ಬಿರಡೆ (ಕಾರ್ಕ್) ಮತ್ತು ವಿದ್ಯುನ್ನಿರೋಧಕ (ಇನ್ಸುಲೆಟಿಂಗ್) ವಸ್ತುಗಳನ್ನು ತಯಾರಿಸುವರು. ಇದರ ತೊಗಟೆ ಮತ್ತು ಎಲೆಗಳಿಂದಲೂ ಸ್ವಲ್ಪಮಟ್ಟಿಗೆ ಕುಂಕುಮವನ್ನು ತಯಾರಿಸಬಹುದು. ಎಲೆಗಳು ದನಗಳಿಗೆ ಒಳ್ಳೆಯ ಮೇವು. ಮರ ಗಟ್ಟಿಯಲ್ಲವಾದ್ದರಿಂದ ಅದನ್ನು ಸೌದೆಯಾಗಿ ಮಾತ್ರ ಬಳಸಬಹುದು.

ಔಷಧೀಯ ಗುಣಗಳು
ಕುಂಕುಮದ ಪುಡಿಗೆ ವಿರೇಚಕ ಗುಣವಿದೆ. ಪಟ್ಟೆಹುಳುಗಳ ನಿವಾರಣೆಗೂ ಇದನ್ನು ಬಳಸುವುದುಂಟು. ಚÀರ್ಮವ್ಯಾಧಿಗಳಲ್ಲಿ ಬಳಸುವ ಮುಲಾಮುಗಳ ತಯಾರಿಕೆಗೂ ಪಶುವೈದ್ಯದಲ್ಲೂ ಇದನ್ನು ಬಳಸುವರು. ಇದರಲ್ಲಿರುವ ರಾಟ್ಲೆರಿನ್ಗೆ ಗರ್ಭನಿರೋಧಕ ಗುಣ ಇದೆ ಎಂದು ತಿಳಿದುಬಂದಿದೆ.

ಛಾಯಾಂಕಣ

ಉಲ್ಲೇಖಗಳು

ಸಸ್ಯಗಳು
ಔಷಧೀಯ ಸಸ್ಯಗಳು
ಕುಂಜಪಕ್ಷಿ

ಕುಂಜಪಕ್ಷಿ ಪ್ಯಾಸೆರಿಫಾರ್ಮೀಸ್ó ಗಣದ ಟೈಲನೋರಿಂಕಿಡೀ ಕುಟುಂಬಕ್ಕೆ ಸೇರಿದ ಹಕ್ಕಿಗಳಿಗಿರುವ ಸಾಮಾನ್ಯ ಹೆಸರು (ಬೌವರ್ ಬರ್ಡ್). ಗಂಡು ಹಕ್ಕಿ ಹೆಣ್ಣಿನೊಡನೆ ನಡೆಸುವ ಪ್ರಣಯಾಚರಣೆಯ ಅಂಗವಾಗಿ ಸುಂದರವಾದ ಮತ್ತು ಅಕರ್ಷಕವಾದ ಲತಾ ಕುಂಜಗಳನ್ನು ನಿರ್ಮಿಸುವುದರಿಂದ ಇವಕ್ಕೆ ಈ ಹೆಸರು ಬಂದಿದೆ.

ಪ್ರಭೇದಗಳು

ಟೈಲನೋರಿಂಕಿಡೀ ಕುಟುಂಬದಲ್ಲಿ ಸುಮಾರು 17 ಪ್ರಭೇದಗಳಿವೆ. ಇವುಗಳಲ್ಲಿ ಮುಖ್ಯವಾದವು ಟೈಲನೋರಿಂಕಸ್ ವಯೊಲೇಸಿಯಸ್ (ಸ್ಯಾಟಿನ್ ಬೌವರ್ ಬರ್ಡ್). ಸೆರಿಕ್ಯುಲಸ್ ಅರಿಯಸ್ (ಗೋಲ್ಟನ್ ಬೌವರ್ ಬರ್ಡ್), ಸೆರಿಕ್ಯುಲಸ್ ಕ್ರೈಸೋಸಿ ಫ್ಯಾಲಸ್ (ರೀಜೆಂಟ್ ಬೌವರ್ ಬರ್ಡ್) ಕ್ಲಾಮಿಡೀರ ಮ್ಯಾಕ್ಯುಲೇಟ (ಸ್ಟಾಟೆಡ್ ಬೌವರ್ ಬರ್ಡ್). ಅಂಬಿಐಯಾರ್ನಿಸ್ ಇನಾರ್ನೇಟಸ್ (ಕ್ರೆಸ್ಟ್‍ಲೆಸ್ ಗಾರ್ಡನರ್) ಮುಂತಾದವು. ಎಲ್ಲ ಪ್ರಭೇದಗಳೂ ಆಸ್ಟ್ರೇಲಿಯ ಮತ್ತು ನ್ಯೂ ಗಿನಿಗಳಲ್ಲಿ ಮಾತ್ರ ಕಾಣಬರುತ್ತವೆ.

ಲಕ್ಷಣಗಳು
ಎಲ್ಲ ಪ್ರಭೇದಗಳ ಹಕ್ಕಿಗಳೂ ಸುಮಾರು 8”-14” ಉದ್ದವಿರುವ ಮಧ್ಯಮ ಗಾತ್ರದವು. ಹೆಣ್ಣು ಹಕ್ಕಿಗೆ ಆಕರ್ಷಕವಾದ ಬಣ್ಣವಿಲ್ಲ. ಗಂಡುಗಳು ಮಾತ್ರ ಅತ್ಯಂತ ವರ್ಣರಂಜಿತವಾಗಿವೆ. ನೇರಳೆ, ಕೆಂಪು, ಕಿತ್ತಳೆ, ಕಪ್ಪು, ಬಂಗಾರ, ಹಸಿರು ಇತ್ಯಾದಿ ಬಣ್ಣಗಳ ವೈವಿಧ್ಯವಲ್ಲದೆ ತಲೆಯ ಮೇಲೆ ಹಲವಾರು ಬಣ್ಣಗಳ ಕಿರೀಟಗಳಿರುವುದೂ ಉಂಟು. ಈ ಲಕ್ಷಣದಲ್ಲಿ ಕುಂಜಪಕ್ಷಿಗಳು ತಮ್ಮ ಹತ್ತಿರದ ಸಂಬಂಧಿಗಳಾದ ದಿವ್ಯಪಕ್ಷಿಗಳನ್ನು (ಬಡ್ರ್ಸ್ ಅಫ್ ಪ್ಯಾರಡೈಸ್) ಹೋಲುತ್ತವೆ.

ಸಂತಾನೋತ್ಪತ್ತಿ

ಕುಂಜಪಕ್ಷಿಗಳ ಗಂಡುಗಳು ತಮ್ಮ ಪ್ರಣಯಕೇಳಿಗಾಗಿ ಸುಂದರವಾದ ಲತಾ ಕುಂಜಗಳನ್ನು ಕಟ್ಟುತ್ತವೆ. ಮತ್ತು ಎಲೆಗಳಿಂದ ನಿರ್ಮಿಸುವ ಕುಂಜಗಳನ್ನು ಮೂಳೆ ಚೂರುಗಳು, ಜರೀಗಿಡಗಳು, ಅರ್ಕಿಡ್‍ಸಸ್ಯಗಳು, ಗರಿಗಳು, ಗಾಜಿನಚೂರುಗಳು, ಹೂಗಳು, ಬಸವನ ಹುಳುವಿನ ಚಿಪ್ಪು, ಹೊಳೆಯುವ ಬಣ್ಣದ ಕಾಯಿಗಳು ಮುಂತಾದುವುಗಳಿಂದ ಅಲಂಕರಿಸುತ್ತವೆ. ಇವನ್ನು ಜೋಡಿಸುವಲ್ಲಿ ಒಪ್ಪ ಓರಣವನ್ನು ಪ್ರದರ್ಶಿಸುತ್ತವೆ. ಕುಂಜವನ್ನು ನಿರ್ಮಿಸುವ ಮೊದಲು ಅದಕ್ಕೆ ಸರಿಯಾದ ಸ್ಥಳವನ್ನು ಅಯ್ದು, ಶುಚಿಗೊಳಿಸಿ, ಸುಮಾರು 4 ಚದರಡಿ ಸ್ಥಳದಲ್ಲಿ ಕಡ್ಡಿಗಳನ್ನು ಹರಡಿ ಅನಂತರ 1 ಆಡಿ ಎತ್ತರದ ಎರಡು ದಪ್ಪ ಕಡ್ಡಿಗಳನ್ನು ಅಚೀಚೆ ಸಿಕ್ಕಿಸಿ ಅದರ ಮೇಲೆಲ್ಲ ಓರೆಯಾಗಿ ಚಾವಣಿಯನ್ನು ನಿರ್ಮಿಸುತ್ತವೆ. ರೀಜೆಂಟ್ ಮತ್ತು ಸ್ಯಾಟಿನ್ ಬೌವರ್ ಹಕ್ಕಿಗಳು ತಮ್ಮ ಜೊಲ್ಲಿನೊಂದಿಗೆ ಸಸ್ಯಜನ್ಯಬಣ್ಣಗಳನ್ನು ಸೇರಿಸಿ ಕುಂಜಗಳಿಗೆ ಬಳಿಯುವುದೂ ಉಂಟು. ಬಣ್ಣ ಬಳಿಯುವಾಗ ಯಾವುದಾದರೂ ಮರದ ತೊಗಟೆಯನ್ನೊ ಎಲೆಗಳ ಕಂತೆಯನ್ನೊ ಕುಂಚದಂತೆ ಉಪಯೋಗಿಸುತ್ತವೆ. ಈ ಎಲ್ಲ ಲಕ್ಷಣಗಳಲ್ಲಿ ಮಾನವನಿಗೂ ಕಡಿಮೆಯಿಲ್ಲದ ಜಾಣ್ಮೆ, ಕೌಶಲವನ್ನು ಪ್ರದರ್ಶಿಸುತ್ತವೆ. ಲತಾಕುಂಜಗಳನ್ನು ನಿರ್ಮಿಸುವುದೊಂದೇ ಅಲ್ಲದೆ ಅವನ್ನು ಅತ್ಯಂತ ಶ್ರದ್ಧೆ, ಉತ್ಸಾಹಗಳಿಂದ ಕಾಯುವುದು, ಬೇರೆ ಯಾವ ಗಂಡುಹಕ್ಕಿಯೂ ಇದರ ಹತ್ತಿರ ಬರದಂತೆ ನೋಡಿಕೊಳ್ಳುವುದು, ಬಾಡಿದ ಎಲೆ ಹೂಗಳನ್ನು ಬದಲಿಸುವುದು ಮುಂತಾದ ಕಾರ್ಯಗಳನ್ನು ನಡೆಸುತ್ತದೆ. ಹೀಗೆ ನಿರ್ಮಿಸುವ ಕುಂಜಗಳು ಒಂದೊಂದು ಪ್ರಭೇದದಲ್ಲೂ ಭಿನ್ನವಾಗಿವೆ. ಈ ಕುಂಜಗಳನ್ನು ಗಂಡು ಹೆಣ್ಣುಗೆಳೆರಡೂ ತಮ್ಮ ಪ್ರಣಯಾಚರಣೆಯ ರಂಗಭೂಮಿಯಾಗಿ ಉಪಯೋಗಿಸುತ್ತವೆ. ಗಂಡು ಹೆಚ್ಚು ಕಡಿಮೆ ಇಂಥ ಗೂಡಿನಬಳಿಯೇ ಯಾವಾಗಲೂ ಇದ್ದು ಬೇರೆ ಗಂಡುಗಳೊಂದಿಗೆ ಜಗಳವಾಡುತ್ತಲೊ ಹೆಣ್ಣು ಹಕ್ಕಿಗಳನ್ನು ಅಕರ್ಷಿಸುವ ಸಲುವಾಗಿ ಕುಣಿಯುತ್ತಲೊ ಕಾಲಕಳೆಯುತ್ತದೆ. ವರ್ಷ ವರ್ಷವೂ ಒಂದೇ ಕುಂಜವನ್ನು ಉಪಯೋಗಿಸುವುದು ವಾಡಿಕೆ. ಅದನ್ನೆ ರಿಪೇರಿಮಾಡುವುದು, ಹೆಚ್ಚಿಸುವುದು ನಡೆದೇ ಇರುತ್ತದೆ. ಇಷ್ಟೆಲ್ಲ ಶ್ರದ್ಧೆ ಉತ್ಸಾಹಗಳಿಂದ ಕುಂಜಗಳನ್ನು ನಿರ್ಮಿಸುವ ಜಾಣ್ಮೆ ಗಂಡುಹಕ್ಕಿಗಿದ್ದರೂ ಈ ಸಾಮರ್ಥ್ಯವನ್ನು ಮೊಟ್ಟಿಯಿಡುವುದಕ್ಕಾಗಿ ಗೂಡುಕಟ್ಟಲು ಉಪಯೋಗಿಸುವುದಿಲ್ಲ. ಮೊಟ್ಟಿಯಿಡುವ ಕಾಲದಲ್ಲಿ ಹೆಣ್ಣು ಹಕ್ಕಿ ಬೇರೆ ಹೋಗಿ ಮರಗಳಮೇಲೆ ಕಡ್ಡಿಗಳನ್ನು ಬಳಸಿಕೊಂಡು ಒರಟಾದ ಗೂಡನ್ನು ನಿರ್ಮಿಸಿ 2-4 ಮೊಟ್ಟೆಗಳನ್ನಿಡುತ್ತದೆ. ಮೊಟ್ಟೆಗಳ ಮೇಲೆ ಕಾವುಕೂರುವ ಕೆಲಸ, ಮರಿಗಳ ಪಾಲನೆ ಹೆಣ್ಣಿಗೆ ಸೇರಿದ್ದು.

ಆಹಾರ
ಕುಂಜಪಕ್ಷಿಗಳ ಆಹಾರ ಹಣ್ಣು, ಬೀಜ, ಜೀರುಂಡೆ ಮುಂತಾದವು.

ಬಾಹ್ಯ ಸಂಪರ್ಕಗಳು
 PBS Nature: Bower Bird Blues
 Bowerbird videos on the Internet Bird Collection
 Bower bird nest building 

ಪಕ್ಷಿಗಳು
ಹಕ್ಕಿಗಳು
ಎಂಜಿಎಂ ಮಕಾವು



ಎಂಜಿಎಂ ಗ್ರಾಂಡ್ ಕ್ಯಾಸಿನೊ ರೆಸಾರ್ಟ್

ಎಂಜಿಎಂ ಮಕಾವು (ಹಿಂದೆ MGM ಗ್ರಾಂಡ್ ಮಕಾವು ಎಂದು ಕರೆಯಲ್ಪಡುತ್ತಿದ್ದ,)  ಚೀನಾದ  ಮಕಾವುನಲ್ಲಿರುವ  ಒಂದು 35 ಅಂತಸ್ತಿನ, 600 ಕೊಠಡಿ ಕ್ಯಾಸಿನೊ ರೆಸಾರ್ಟ್ ಆಗಿದೆ. ಮಕಾವು ಸರ್ಕಾರ  ಉಪ ರಿಯಾಯಿತಿ ಅಡಿಯಲ್ಲಿ ಅನುಮೋದನೆ ನೀಡಿರುವ , ಯೋಜನೆಯ ಮಾಲೀಕತ್ವದಲ್ಲಿರುವ ಎಂಜಿಎಂ ರೆಸಾರ್ಟ್ಸ್ ಇಂಟರ್ನ್ಯಾಷನಲ್ ಮತ್ತು ಮಕಾವು ಕ್ಯಾಸಿನೊ ಉದ್ಯಮಿ ಸ್ಟಾನ್ಲೆ ಹೊ ನ ಮಗಳು ಫ್ಯಾನ್ಸಿ ಹೋ,  ನಡುವೆ ಇರುವ ಒಂದು  50-50 ಜಂಟಿ ಕಾರ್ಯಾಚರಣೆಯಾಗಿದೆ .ಈ ಹೊಸ ಕ್ಯಾಸಿನೋ ನಿರ್ಮಾಣಕ್ಕೆ ಸಿಗುವ ಉಪ ರಿಯಾಯಿತಿಯು, ಸ್ಟಾನ್ಲೆ ಹೊ ಮೂಲಕ ದಶಕಗಳ ಕಾಲ ಸರ್ಕಾರಿ-ಅನುದಾನದ ಏಕಸ್ವಾಮ್ಯತೆಯು ಕೊನೆಗೊಂಡ ಹಲವಾರು ಉದಾಹರಣೆಗಳಲ್ಲಿ ಇದು ಒಂದಾಗಿದೆ. (ಉಪ-ರಿಯಾಯತಿ 50-50ರ ಹೂಡಿಕ ಪಡೆದಾಗ ಸರ್ಕಾರಿ ಏಕಸ್ವಾಮ್ಯತೆಯು ಕೊನೆಗೊಳ್ಳುತ್ತದೆ)

ವಿನ್ಯಾಸ
ಮೊದಲನೇ ಹಂತದ ಕ್ಯಾಸಿನೊ ಮಹಡಿ ಸುಮಾರು 20.620 ಮೀ 2 (222,000 ಚದರ ಅಡಿ) ಗಳ  ಎರಡು ಹಂತಗಳನ್ನು ಹೊಂದಿದ್ದು ಮತ್ತು ಟೇಬಲ್ ಆಟಗಳ ಮತ್ತು ಸ್ಲಾಟ್ ಯಂತ್ರಗಳನ್ನು ಒಳಗೊಂಡಿರುವ ಗ್ರಾಂಡೆ ಪ್ರಕಾ ಸುಥ್ಥಳು ಆವರಿಸಿದೆ. 
ಈ ಆಸ್ತಿ, ವ್ಯಾಪಾರ ಸಭೆಗಳು, ಸಾಮಾಜಿಕ ಘಟನೆಗಳು ಮತ್ತು ಮದುವೆ ಮುಂತಾದ ಸಮಾರಂಭ ನಡೆಯುವ 807 ಚದರ ಮೀಟರ್ನ ಒಂದು  ಗ್ರ್ಯಾಂಡ್ ಬಾಲ್ ರೂಂ ಸೇರಿದಂತೆ 1.452 ಮೀ2 (15,630 ಚದರ ಅಡಿ) ಒಂದು ಸಮಾವೇಶ ಸ್ಥಳವನ್ನು ಕೂಡ ಒಳಗೊಂಡಿದೆ; ಮತ್ತು ಸಿಕ್ಸ್ ಸೇನ್ಸೆಸ್  ಸ್ಪಾ ಪಾಲುದಾರನಾಗಿ 12 ಚಿಕಿತ್ಸೆ ಪ್ರದೇಶಗಳನ್ನು ಒಳಗೊಂಡ 2,720 ಚದರ ಮೀಟರ್ ಒಂದು ಸ್ಥಳವನ್ನು ಕೂಡ ಹೊಂದಿದೆ. 
ಎಂಜಿಎಂ ಮಕಾವು ಅಧಿಕ ಸಂಖ್ಯೆಯಲ್ಲಿ ಉಪಹಾರ ಗೃಹಗಳು , ಮಳಿಗೆಗಳನ್ನು, ಬಾರ್, ಮತ್ತು ಮೊಗಸಾಲೆ ಹೊಂದಿದೆ. ಒಟ್ಟು 12 ಆಹಾರ ಮತ್ತು ಪಾನೀಯ ಮಳಿಗೆಗಳು ಇದೆ . 
ವೈನ್ ಮಕಾವು ವಿಸ್ತರಣಾ ಯೋಜನೆಗಳು ಬಹಿರಂಗವಾಯಿತು ಇದಾದ ನಂತರ, ಕೇವಲ ಕೆಲವೇ ವಾರಗಳ ನಂತರ ಎಮ್ಜಿಎಮ್ ಮಕಾವು ವಿಸ್ತರಣೆಗೆ ತನ್ನ ಸ್ವಂತ ಯೋಜನೆಗಳನ್ನು , ಯೋಜನೆಯ ವಿವರವನ್ನು  ಸಾರ್ವಜನಿಕವಾಗಿ ಬಿಡುಗಡೆ ಮಾಡಲಾಯಿತು . ವಿಸ್ತರಣೆ ಕ್ಯಾಸಿನೊ ಮಹಡಿಯಾ  2 ನೇ ಮಟ್ಟಕ್ಕೆ 4,400 ಮೀ2 (47,000 ಚದರ ಅಡಿ) ಸೇರಿಸುತ್ತದೆ. ಹೆಚ್ಚುವರಿ ಜಾಗವನ್ನು 70 ಹೆಚ್ಚು ಆಟದ ಕೋಷ್ಟಕಗಳು ಮತ್ತು 240 ಸ್ಲಾಟ್ ಯಂತ್ರಗಳು ಸೇರಿಸಲಾಗುತ್ತದೆ.

ಇತಿಹಾಸ
ಎಂ ಜಿ ಎಂ  ಗ್ರಾಂಡ್ ಮಕಾವು ಅಮೇರಿಕಾದ $ 1.25 ಶತಕೋಟಿ ವೆಚ್ಚದಲ್ಲಿ 18 ಡಿಸೆಂಬರ್ 2007 ರಂದು ಪ್ರಾರಂಭವಾಯಿತು.
ಈ ಆಸ್ತಿ ಎಂಜಿಎಂ ರೆಸಾರ್ಟ್ಸ್ ಇಂಟರ್ನ್ಯಾಷನಲ್ಗೆ ಎಂಜಿಎಂ ಮಿರಾಜ್ 2010 ರೀಬ್ರಾಂಡಿಂಗ್ ಭಾಗವಾಗಿ, ಎಮ್ಜಿಎಮ್ ಮಕಾವು ಮರುನಾಮಕರಣ ಮಾಡಲಾಯಿತು.
೧೮ ಏಪ್ರಿಲ್ 2011 ರಂದು , ಆರಂಭಿಕ ಸಾರ್ವಜನಿಕ ಷೇರು ಬಿಡುಗಡೆ ಘೋಷಿಸಲಾಯಿತು. ಒಪ್ಪಂದದ ಅಡಿಯಲ್ಲಿ, ಶ್ರೀಮತಿ ಫ್ಯಾನ್ಸಿ ಹೋ ಅವರು ಶೇಕಡಾ 29  ಪಾಲನ್ನು ಪಡೆಯುತ್ತಾರೆ. ಶೇರ್ ಲಿಸ್ಟಿಂಗ್`ಗಾಗಿ (ಶೇರ್ ಮಾರಾಟದ ಸಾಲಿಗೆ ಸೇರುವುದು) ಐಪಿಒ ಸೃಷ್ಟಿಸಲಾಗಿತ್ತು. ಅದರಂತೆ ಎಂಜಿಎಂ ಚೀನಾ ಹೋಲ್ಡಿಂಗ್ಸ್ ಲಿಮಿಟೆಡ್, ಎಂಜಿಎಂ ರೆಸಾರ್ಟ್ಸ್, ಶೇ.51 ರಷ್ಟು ಶೇರು ಹಿಡಿದಿಟ್ಟುಕೊಳ್ಳುವುದು, ಮತ್ತು ಸಾರ್ವಜನಿಕರಿಗೆ ಶೇ.20 ರಷ್ಟು ಶೇರನ್ನು ಕೊಡಿಗೆ ಮಾಡಿದರು. ಶೇರುಗಳನ್ನು ಬಿಡುಗಡೆ ಮಾಡಿದ ನಂತರ,  ಕಂಪನಿ ಶ್ರೇಣಿಯ/ನಿಗದಿತ ಬೆಲೆಗಿಂತ ಉನ್ನತ ಬೆಲೆಗೆ ಶೇರುಗಳು ಮಾರಾಟವಾಗಿ ಅಮೇರಿಕಾದ ಹಾಂಗ್ ಕಾಂಗ್ ಸ್ಟಾಕ್ ಎಕ್ಸ್ಚೇಂಜ್`ನಲ್ಲಿ  ಮೂಲ ಐಪಿಒ(ಬಂಡವಾಳ) ದಿಂದ($ 1.25 ಶತಕೋಟಿ ಯಿಂದ) $ 1.5 ಬಿಲಿಯನ್`ನಷ್ಟು ಬಂಡವಾಳ ಬೆಳೆದಿದೆ .

ಉಲ್ಲೇಖಗಳು 

ಚೀನಾ
ಕ್ಯಾಸಿನೋಗಳು
ಅತಿ ಎತ್ತರದ ಕಟ್ಟಡಗಳು
ಕಹಳೆ ದನಿಯ ಹೋಟೆಲ್ ಲಿಮರಿಕ್

ಕಹಳೆ ದನಿಯ ಹೋಟೆಲ್  ಲಿಮರಿಕ್ನ  ಸ್ಟೀಮ್ ಬೋಟ್ ಕ್ವೇ ನಲ್ಲಿರುವ ನದಿ ಶಾನನ್ ಪಕ್ಕದಲ್ಲಿ ಇರುವ ಒಂದು  17 ಅಂತಸ್ತಿನ ಹೋಟೆಲ್ ಆಗಿದೆ. ಇದು ಕಹಳೆ ದನಿಯ ಹೋಟೆಲ್ ಬ್ರಾಂಡ್ಗಳ ಒಂದು ಭಾಗವಾಗಿದೆ ಮತ್ತು ಈ ಸಮೂಹ ಚಾಯ್ಸ್ ಹೋಟೆಲ್ ಗ್ರೂಪ್ ನ ಭಾಗವಾಗಿದೆ. ಸುಮಾರು € 20 ಮಿಲಿಯನ್ ವೆಚ್ಚದಲ್ಲಿ 2002 ರಲ್ಲಿ ಈ ಹೋಟೆಲನ್ನು  ನಿರ್ಮಿಸಲಾಯಿತು. ಇದು ತ್ಹೊಮೊಂದ್ ಪಾರ್ಕ್ನ  ಸಾಮೀಪ್ಯದಲ್ಲಿ ಇರುವುದರಿಂದ , ಬಹಳಷ್ಟು ಎದುರಾಳಿ ರಗ್ಬಿ ತಂಡಗಳು  ಕ್ರೀಡಾಂಗಣದಲ್ಲಿ ಮಂಸ್ಟರ್ ಆಡಲು ಬಂದಾಗ  ಇಲ್ಲಿ ತಂಗುತ್ತಾರೆ , ಕಹಳೆ ದನಿಯ  ಹೋಟೆಲ್ ಲಿಮರಿಕ್ ಮಂಸ್ಟರ್ ರಗ್ಬಿಯ ನೆಲೆಯಾಗಿದೆ.

ಕಹಳೆ ದನಿಯ ಹೋಟೆಲ್
ಲಿಮರಿಕ್ ನಗರದಲ್ಲಿ ಕಹಳೆ ದನಿಯ ಹೋಟೆಲ್  ಒಂದು 4 ತಾರಾ ಹೋಟೆಲ್ ಆಗಿದ್ದು ಮತ್ತು ಪ್ರಸ್ತುತ ಐರ್ಲೆಂಡ್ನ ಅತಿ ಎತ್ತರದ ಹೋಟೆಲ್ ಆಗಿದೆ. ಇದು ಐರ್ಲೆಂಡ್ ದ್ವೀಪದಲ್ಲಿ ಲಿಮರಿಕ್ ಮೇಲೆ  187 ಅಡಿ ಎತ್ತರವಿರುವ ಕಟ್ಟಡವಾಗಿದ್ದು, ರಿವೆರ್ ಪಾಯಿಂಟ್  ನಂತರ  2 ನೇ ಅತಿ ಎತ್ತರದ ಕಟ್ಟಡವಾಗಿದೆ ಇದಲ್ಲದೆ ಐರ್ಲೆಂಡ್ ದ್ವೀಪದ 13ನೆ ಅತಿ  ಎತ್ತರದ  ಕಟ್ಟಡ ಎಂದೆನಿಸಿಕೊಂಡಿದೆ. ಹೋಟೆಲ್ 158 ನದೀ ಸಮೀಪದ  ಕೊಠಡಿಗಳು, 3 ಸೂಟ್ ಮತ್ತು ಒಂದು ಪೆಂಟಹೌಸ್  ಹೊಂದಿದೆ. ಪೆಂಟ್ಹೌಸ್ ಅತಿ ಎತ್ತರದ  ಮಹಡಿಯಲ್ಲಿ ಇದ್ದು , ಅಲ್ಲಿಂದ   360 ಡಿಗ್ರಿಯ ನಗರದ  ವಿಹಂಗಮ ನೋಟವನ್ನು ಹೊಂದಿದೆ. ಹೋಟೆಲ್ನಲ್ಲಿ  ಪರಿಪೂರ್ಣವಾದ ಜಿಮ್, 12 ಮೀಟರ್ ಪೂಲ್, ಸೌನಾ, ಉಗಿ (ಸ್ಟೀಮ್) ಕೊಠಡಿ & ಜಕುಝಿ ಮತ್ತು ಸಿನೆರ್ಗಿ ಎಂಬ ರೆಸ್ಟೋರೆಂಟ್ ಹೊಂದಿದೆ. ಕಾರು ಪಾರ್ಕಿಂಗ್ ಹೋಟೆಲ್ ರಸ್ತೆಗೆ  ಸಮೀಪದಲ್ಲೇ ಅದಿಕ ಶುಲ್ಕದಲ್ಲಿ ಲಭ್ಯವಿದೆ.

ಸ್ಥಳ
ಇದು ಜೇಮ್ಸ್ ಕೇಸಿ ವಾಕ್ನ ಎದುರಿನಲ್ಲಿ ಇರುವ  ಸ್ಟೀಮ್ಬೋಟ್ ಕ್ವೇ ಮೇಲೆ ಸ್ಥಾಪಿತವಾಗಿದೆ. ಹೋಟೆಲ್ ಶಂನೋನ್ ಏರ್ಪೋರ್ಟ್ ನಿಂದ  15 ನಿಮಿಷಗಳ ದೂರದಲ್ಲಿದೆ ಮತ್ತು ಲಿಮರಿಕ್ ಸೆಂಟರ್ ಬಳಿ ಇದೆ.  ಇದಕ್ಕೆ ಮೂರು ಐತಿಹಾಸಿಕ ಆಕರ್ಷಣೆಗಳಾದ ಕಿಂಗ್ ಜಾನ್ ಕ್ಯಾಸಲ್ ಹಂಟ್ ಮ್ಯೂಸಿಯಂ ಮತ್ತು ಬುನ್ರತ್ತಿ ಕ್ಯಾಸಲ್ ಮತ್ತು ಜಾನಪದ ಪಾರ್ಕ್ ಹತ್ತಿರದಲ್ಲೇ ಇವೆ.

ಉಲ್ಲೇಖಗಳು
ಅಶೋಕನ ಬಂಡೆ ಶಾಸನಗಳು

ಚಕ್ರವರ್ತಿ ಅಶೋಕನ ಬಂಡೆ ಶಾಸನಗಳು ವಿಶೇಷವಾದ ಗೌರವವನ್ನೋ, ಆಸ್ತಿಯನ್ನೋ ಸಾಧಿಸುವುದರ ಸಲುವಾಗಿ ಕೃತಕ ತಾಮ್ರಪಟಗಳನ್ನು ಸೃಷ್ಟಿಸಿ ಅವುಗಳನ್ನು ಅಧಿಕೃತ ದಾಖಲೆಯೆಂದು ರಾಜರ ಮುಂದೆ ಅಥವಾ ಊರ ಹಿರಿಯರ ಮುಂದೆ ಹಾಜರು ಮಾಡಿ ಅನವಶ್ಯಕ ಸವಲತ್ತುಗಳನ್ನು ಪಡೆಯುತ್ತಿದ್ದರು.  ದೊರೆತಿರುವ ಮುಖ್ಯವಾದ ರಾಜ್ಯಗಳಲ್ಲಿ ಕರ್ನಾಟಕವೂ ಒಂದು. ಅಶೊಕನು ಕ್ರಿಸ್ತಪೂರ್ವ 272-232 ರ ಅವಧಿಯಲ್ಲಿ ರಾಜ್ಯಭಾರ ಮಾಡಿದನು. ಅವನು ಮೌರ್ಯವಂಶದ ಮೂರನೆಯ ದೊರೆ. ಅವನ ಸಾಮ್ರಾಜ್ಯದ ದಕ್ಷಿಣದ ಗಡಿಗೆರೆಗಳನ್ನು ಈ ಶಾಸನಗಳು ಸೂಚಿಸುತ್ತವೆ.

ಅಶೋಕನ ಶಾಸನಗಳು ದೊರೆತಿರುವ ಸ್ಥಳಗಳು
ಕರ್ನಾಟಕದಲ್ಲಿರುವ ಅಶೋಕನ ಶಾಸನಗಳು, ಚಿತ್ರದುರ್ಗ ಜಿಲ್ಲೆಯ ಬ್ರಹ್ಮಗಿರಿ, ಸಿದ್ದಾಪುರ ಮತ್ತು ಜಟಿಂಗ ರಾಮೇಶ್ವರ, ಕೊಪ್ಪಳ ಜಿಲ್ಲೆಯ ಕೊಪ್ಪಳ, ಬಳ್ಳಾರಿ ಜಿಲ್ಲೆಯ ನಿಟ್ಟೂರು ಮತ್ತು ಉದೆಗೊಳು ಹಾಗೂ ರಾಯಚೂರು ಜಿಲ್ಲೆಯ ಮಸ್ಕಿಗಳಲ್ಲಿ ನಿಕ್ಷಿಪ್ತ ವಾಗಿವೆ. ಕರ್ನಾಟಕದಲ್ಲಿ ಒಟ್ಟು ಹನ್ನೊಂದು ಇಂತಹ ಶಾಸನಗಳು ದೊರಕಿವೆ. ಅವೆಲ್ಲವನ್ನೂ ಪ್ರಾಕೃತ ಭಾಷೆ ಮತ್ತು ಬ್ರಾಹ್ಮೀ ಲಿಪಿಯಲ್ಲಿ ಬರೆಯಲಾಗಿದೆ. ನೇರವಾಗಿ, ಅಶೋಕನ ಹೆಸರನ್ನು ಹೇಳುವ ಶಾಸನಗಳು ಇಡೀ ದೇಶದಲ್ಲಿ ಎರಡೇ ಎರಡು. ಅವುಗಳಲ್ಲಿ ಒಂದು ಮಸ್ಕಿಯ ಶಾಸನ. ಉಳಿದ ಶಾಸನಗಳಲ್ಲಿ ಅವನನ್ನು ‘ದೇವಾನಾಂ ಪ್ರಿಯ’ ಎಂದು ಕರೆಯಲಾಗಿದೆ. ಕೊಪ್ಪಳದ ಶಾಸನಗಳು, ಗವಿಮಠ ಮತ್ತು ಪಾಲ್ಕಿಗುಂಡು ಎಂಬ ಗುಡ್ಡಗಳಲ್ಲಿಯೂ ಸಿದ್ದಾಪುರದ ಶಾಸನವು ಎಮ್ಮೆತಮ್ಮನ ಗುಂಡು ಎಂಬ ಸ್ಥಳದಲ್ಲಿಯೂ ದೊರೆತಿವೆ.

ಬಂಡೆಗಳ ಮೇಲ್ಮೆಯ ಮೇಲೆ ಕೆತ್ತಿರುವ ಅಶೋಕನ ಶಾಸನಗಳು
“ಕರ್ನಾಟಕದಲ್ಲಿ, ಬಂಡೆಗಳ ಮೇಲ್ಮೆಯ ಮೇಲೆ ಕೆತ್ತಿರುವ ಅಶೋಕನ ಶಾಸನಗಳು ಅನೇಕ. ಏಕೆಂದರೆ, ಅದು ಬಂಗಾರವು ದೊರೆಯುವ ಪ್ರದೇಶವಾಗಿದ್ದು, ಅಲ್ಲಿ ಮೌರ್ಯಸಾಮ್ರಾಟರು ಗಣಿಗಾರಿಕೆ ಮಾಡಿದಂತೆ ತೋರುತ್ತದೆ. ಕುತೂಹಲಕಾರಿಯಾದ ಸಂಗತಿಯೆಂದರೆ, ಇದು ದ್ರಾವಿಡ ಪ್ರದೇಶ. ಇಲ್ಲಿ ಇದಕ್ಕೆ ಮೊದಲು ಯಾವುದೇ ಲಿಪಿಯನ್ನು ಬಳಸುತ್ತಿರಲಿಲ್ಲ. ಆದರೆ, ಇಲ್ಲಿನ ಎಲ್ಲ ಶಾಸನಗಳೂ ಪ್ರಾಕೃತಭಾಷೆ ಮತ್ತು ಬ್ರಾಹ್ಮೀ ಲಿಪಯಲ್ಲಿ ರಚಿತವಾಗಿವೆ. ಪ್ರಾಕೃತವಾದರೋ ಉತ್ತರ ಭಾರತದ ಇಂಡೋ ಆರ್ಯನ್ ಭಾಷೆ. ಹೀಗಾಗಿ ಅಧಿಕಾರಿಗಳು ಶಾಸನಗಳನ್ನು ಪ್ರಾಕೃತದಲ್ಲಿ ಓದಿ ಹೇಳಿ, ಅನಂತರ ಅವುಗಳನ್ನು ಸ್ಥಳೀಯ ಸಮುದಾಯದ ಭಾಷೆಗಳಿಗೆ ಅನುವಾದಿಸಿ ಹೇಳಬೇಕಾಗುತ್ತಿತ್ತು. ವಾಯುವ್ಯ ಭಾರತದಲ್ಲಿ, ಇಂತಹುದೇ ಶಾಸನಗಳನ್ನು ಗ್ರೀಕ್ ಮತ್ತು ಅರಮಾಯಿಕ್ ಭಾಷೆಗಳಿಗೆ ಅನುವಾದಿಸಲಾಗಿತ್ತು. ಅಂತಹುದೇನೂ ಇಲ್ಲಿ ನಡೆಯಲಿಲ್ಲ. ಇಲ್ಲಿ, ಸ್ಥಳೀಯವಾದ ಲಿಪಿಯೂ ಇರಲಿಲ್ಲವೆನ್ನುವುದು ಇದಕ್ಕೆ ಕಾರಣವಾಗಿರಬಹುದು. ಪ್ರಾಯಶಃ ರಾಜಕೀಯವಾದ ಪರಿಗಣನೆಯಲ್ಲಿ ಈ ಪ್ರದೇಶಕ್ಕೆ ಹೆಚ್ಚಿನ ಮಹತ್ವವೂ ಇರಲಿಲ್ಲವೇನೋ. ಏಕೆಂದರೆ ಇಲ್ಲಿ ಸಣ್ಣಪುಟ್ಟ ಪಾಳೆಪಟ್ಟುಗಳಿದ್ದವೇ ಹೊರತು ದೊಡ್ಡ ರಾಜ್ಯಗಳಿರಲಿಲ್ಲ. ಮೌಖಿಕತೆಯನ್ನು ಮೂಲನೆಲೆಯಾಗಿ ಹೊಂದಿದ್ದ ಸಮಾಜದಲ್ಲಿ, ಸಾಕ್ಷರತೆಯನ್ನೇ ಅಧಿಕಾರದ ಚಿಹ್ನಯಾಗಿ ಸ್ಥಾಪಿಸುವುದೂ ಇದರ ಉದ್ದೇಶವಾಗಿರಬಹುದು. ಪ್ರಾಯಶಃ ಈ ಶಾಸನಗಳನ್ನೂ ಇದೇ ನೆಲೆಯಲ್ಲಿ ನೋಡಲಾಗುತ್ತಿತ್ತು“

ಉಲ್ಲೇಖಗಳು
ಶಾಸನಗಳು
ಅಶೋಕನ ಶಾಸನಗಳು
ಕೂಟ ಶಾಸನಗಳು

ಕೂಟ ಶಾಸನ ಎಂದರೆ ಕೃತಕ ಶಾಸನ ಅಥವಾ ನಕಲು ಶಾಸನ ಎಂದರ್ಥ. ವಿಶೇಷವಾದ ಗೌರವವನ್ನೋ, ಆಸ್ತಿಯನ್ನೋ ಸಾಧಿಸುವುದರ ಸಲುವಾಗಿ ಕೃತಕ ತಾಮ್ರಪಟಗಳನ್ನು ಸೃಷ್ಟಿಸಿ ಅವುಗಳನ್ನು ಅಧಿಕೃತ ದಾಖಲೆಯೆಂದು ರಾಜರ ಮುಂದೆ ಅಥವಾ ಊರ ಹಿರಿಯರ ಮುಂದೆ ಹಾಜರು ಮಾಡಿ ಅನವಶ್ಯಕ ಸವಲತ್ತುಗಳನ್ನು ಪಡೆಯುತ್ತಿದ್ದರು.

ಇತಿವೃತ್ತ
ಪ್ರಾಚೀನ ವಿಗ್ರಹಗಳಿಗೆ ಉತ್ತಮ ಮಾರುಕಟ್ಟೆ ಇರುವುದನ್ನು ಗಮನಿಸಿ ಕೆಲವರು ನಕಲಿ ವಿಗ್ರಹಗಳನ್ನು ತಯಾರಿಸಿ, ಅವುಗಳ ಮಹತ್ವವನ್ನು ಹೆಚ್ಚಿಸುವ ಸಲುವಾಗಿ ಅವುಗಳ ಮೇಲೆ ಪ್ರಾಚೀನ ಲಿಪಿಯನ್ನು ಬರೆಯುತ್ತಿದ್ದಾರೆ. ಕಪಿಲೇಶ್ವರದ ಕಲ್ಲಿನ ಹಲಗೆಯ ಮೇಲೆ ಅಶೋಕನ ಸ್ತಂಭ ಶಾಸನದ ನಕಲು ದೊರೆಕಿದ್ದುದನ್ನು ನೆನಪಿಸಿಕೊಳ್ಳಬಹುದು. ಮುಂಬಯಿಯ ಪ್ರಿನ್ಸ್ ಆಫ್ ವೇಲ್ಸ್ ಮ್ಯೂಜಿಯಂನಲ್ಲಿ ಕಲ್ಲಿನ ಬಟ್ಟಲಿನ ಮೇಲಿದ್ದ ಶಾಸನವೊಂದು ನಕಲು ಎಂಬುದೂ ಗಮನಾರ್ಹ. ಜೆ.ಎಫ್.ಫ್ಲೀಟ್ ಅವರು ತಲಕಾಡು ಗಂಗ ಮನೆತನದ ಕೂಟ ಶಾಸನಗಳ ಪಟ್ಟಿಯನ್ನೇ ಕೊಟ್ಟಿದ್ದಾರೆ. ಕೂಟ ಶಾಸನಗಳನ್ನು ಗುರುತಿಸುವುದು ಕಷ್ಟವಾಗಿರುತ್ತದೆ. ಅವುಗಳನ್ನು ಗುರುತಿಸಲು ಕೆಲವು ಸಾಮಾನ್ಯ ತತ್ವಗಳನ್ನು ಅವಲಂಬಿಸಬೇಕಾಗುತ್ತದೆ.

ಹಿನ್ನೆಲೆ
ಕೂಟ ಶಾಸನಗಳಲ್ಲಿ ಸಮುದ್ರಗುಪ್ತನ ಕಾಲದ (ಕ್ರಿ.ಶ. 335-76) ನಳಂದಾ ಮತ್ತು ಗಯಾ ತಾಮ್ರಶಾಸನಗಳು ಮೊದಲಿನವು. ಕೃತಕ ಶಾಸನದ ಬಗೆಗೆ ಬಿಹಾರ ರಾಜ್ಯದ ಸಾಸರಮ್ ಎಂಬಲ್ಲಿ ದೊರೆತ ಕ್ರಿ.ಶ.1169ರ ಬಂಡೆಗಲ್ಲು ಶಾಸನವು ಮಹತ್ವದ ಮಾಹಿತಿಯನ್ನು ತಿಳಿಸುತ್ತದೆ. ಕನೋಜದ ಗಾಹಡವಾಲ ರಾಜನಾದ ವಿಜಯಚಂದ್ರನ (ಕ್ರಿ.ಶ. ಸುಮಾರು 1155-70) ಒಬ್ಬ ಅಧಿಕಾರಿಗೆ ಲಂಚ ಕೊಟ್ಟು ಒಂದು ಕೃತಕ ಶಾಸನದ ಮೂಲಕ ಎರಡು ಹಳ್ಳಿಗಳನ್ನು ಪಡೆದದ್ದನ್ನು ಮತ್ತು ತನ್ನ ಮನೆತನದ ಮುಂದಿನ ರಾಜರು ಅಂತಹ ಕೃತಕ ಶಾಸನಗಳ ಬಗೆಗೆ ಜಾಗರೂಕತೆಯಿಂದ ಇರಬೇಕೆಂದು ಸ್ಥಳೀಯ ರಾಜನಾದ ಪ್ರತಾಪಧವಳನು ಹೇಳಿರುವ ಸಂಗತಿಯನ್ನು ಬಿಹಾರದ ಸಾಸರಮ್ ಎಂಬಲ್ಲಿ ದೊರೆತಿರುವ ಶಾಸನ ತಿಳಿಸುತ್ತದೆ. ಗಾಹಡವಾಲ ವಿಜಯಚಂದ್ರನು ಕೊಟ್ಟನೆಂದು ಹೇಳಿಕೊಂಡ ಶಾಸನವು ಸಾಸರಮ್ ಹತ್ತಿರದ ಹಳ್ಳಿಯೊಂದರ ಬ್ರಾಹ್ಮಣ ಮನೆತನದಲ್ಲಿ ದೊರೆತಿದೆ.

ಶಾಸನಗಳು
ಕೊಹಿನೂರ್ ಏಷಿಯಾನಾ ಹೋಟೆಲ್

ಕೊಹಿನೂರ್ ಏಷಿಯಾನಾ ಹೋಟೆಲ್   ಭಾರತದ ಚೆನ್ನೈನ ಸೇಮ್ಮೆನ್ಚೆರಿಯಾ  ಹಳೆ ಮಹಾಬಲಿಪುರಂನ ರಸ್ತೆಯಲ್ಲಿ,  ಸ್ಥಿತವಾಗಿರುವ ಒಂದು  ಪಂಚತಾರಾ ಹೋಟೆಲ್ ಆಗಿದೆ.

ಇತಿಹಾಸ
ಹೋಟೆಲ್ ₹ 1,000 ಮಿಲಿಯನ್ ಬಂಡವಾಳವನ್ನು ಹೂಡಿ ಅಸಯಾನ  ಹೋಟೆಲ್ ಪ್ರೈವೇಟ್ ಲಿಮಿಟೆಡ್ ಕಟ್ಟಲ್ಪಟ್ಟಿದ್ದು ಅಕ್ಟೋಬರ್ 2007  ರಲ್ಲಿ ತೆರೆಯಲಾಯಿತು ಮೊದಲಿಗೆ 114 ಕೋಣೆಗಳಿದ್ದವು ಮತ್ತು ಹೆಚ್ಚು ಕೊಠಡಿಗಳನ್ನು2012ರಲ್ಲಿ  ಸೇರಿಸಲಾಯಿತು ಮತ್ತು ಕೊತಡಿ ಸಂಖ್ಯೆ 178ಕ್ಕೆ ಹೆಚ್ಚಿತು.

ಹೋಟೆಲ್
ಹೋಟೆಲ್ ಅನ್ನು 2.25 ಎಕರೆ ಜಮೀನಿನಲ್ಲಿ ಕಟ್ಟಲಾಗಿದೆ. ಹೋಟೆಲ್ ಕ್ಯಾರಾಮೆಲ್ ಎಂಬ ಎಲ್ಲ ದಿನ ಬಹು ತಿನಿಸು ರೆಸ್ಟೋರೆಂಟ್, ಸಿಲ್ಕ್ ಎಂಬ ಥೈ ಉಪಾಹಾರ ಮಂದಿರ , ವೈಲ್ಡ್ ಫೈರ್ ಎಂಬ ಒಂದು ವಿಶೇಷ ಗ್ರಿಲ್ ರೆಸ್ಟೋರೆಂಟ್ , ಐ-ಲಾಂಜ್  ಎಂಬ ಲಾಂಜ್ ಬಾರ್ , ಮತ್ತು 24 ಘಂಟೆಗಳು ತೆರೆದಿರುವ ಬೈಟ್ ಎಂಬ ಕೆಫೆ ಸೇರಿದಂತೆ ಐದು ಆಹಾರ ಮತ್ತು ಪಾನೀಯ ಸ್ಥಳಗಳನ್ನು  ಹೊಂದಿದೆ. ಹೋಟೆಲ್ ಒಂದು ಥಾಯ್ ಸ್ಪಾ ಮತ್ತು ಫಿಟ್ನೆಸ್ ಸೆಂಟರ್ ಮತ್ತು 1,800 ಚದರ ಅಡಿ ಮತ್ತು ವಿಸ್ತೀರ್ಣವನ್ನು ಹೊಂದಿರುವ ಒಂದು ಚೆಟ್ಟಿನಾಡು ಶೈಲಿಯ 14 ಮೀ ಕೊಳ ಸಹ ಹೊಂದಿದೆ . ಇದು 5.250 ಚದರ ಅಡಿ ಗ್ರಾಂಡ್ ಬಾಲ್  ಕೊಠಡಿ ಸೇರಿದಂತೆ 2,500 ಮಂದಿಯ ಒಟ್ಟು ಸಾಮರ್ಥ್ಯವನ್ನು ಹೊಂದಿದ 27,000 ಚದರ ಅಡಿ ಔತಣಕೂಟ ಜಾಗವನ್ನುಸಹ ಹೊಂದಿದೆ.

ಪ್ರಶಸ್ತಿಗಳು
ಸೆಪ್ಟೆಂಬರ್ 2008 ರಲ್ಲಿ, ಏಷಿಯಾನಾ ಹೋಟೆಲ್, ಪಾಕಶಾಲೆಯ ಅಸೋಸಿಯೇಷನ್ ಭಾರತೀಯ ಫೆಡರೇಷನ್ (IFCA) ಮೂಲಕ 2008ರಲ್ಲಿ  ಚೆನೈನಲ್ಲಿ ನಡೆದ ಪಾಕಶಾಲೆಯ ಚಾಲೆಂಜ್ ಟ್ರೋಫಿ ಮತ್ತು ಎಕ್ಸಿಬಿಷನ್ ನಲ್ಲಿ ಒಟ್ಟಾರೆ 'ಉತ್ತಮ ಹೋಟೆಲ್'  ಸಾಧಿಸಿದೆ.

ಉಲ್ಲೇಖಗಳು

ಹೊಟೇಲ್
ಫೋರ್ ಸೀಸನ್ಸ್ ಹೋಟೆಲ್

ಫೋರ್ ಸೀಸನ್ಸ್ ಹೋಟೆಲ್, ಮುಂಬೈನ ಒಂದು ಪಂಚತಾರಾ ಹೋಟೆಲ್ ಮತ್ತು ಟೊರೊಂಟೊ ಮೂಲದ ಫೋರ್ ಸೀಸನ್ಸ್ ಐಷಾರಾಮಿ ಹೋಟೆಲ್ ಮತ್ತು ರೆಸಾರ್ಟ್ಗಳ ಭಾಗವಾಗಿದೆ.  ಇದು ಮುಂಬೈನ ಪ್ರಸ್ತುತ  ಹೊರಹೊಮ್ಮುತ್ತಿರುವ ಜಿಲ್ಲೆಯಾದ ವೊರ್ಲಿಯಲ್ಲಿದೆ .  ಹೋಟೆಲ್ ಪ್ರಸ್ತುತ 202 ಅತಿಥಿ ಕೊಠಡಿಗಳನ್ನು ಹೊಂದಿದೆ ಮತ್ತು ಭಾರತದ ಅತ್ಯುನ್ನತ ಮೇಲ್ಛಾವಣಿಯ ಬಾರ್ ಹೊಂದಿದೆ.

ಇತಿಹಾಸ 

37 ಅಂತಸ್ತಿನ ಕಟ್ಟಡ 2008 ರಲ್ಲಿ ಪೂರ್ಣಗೊಂಡಿತು,  ಮತ್ತು ಲೋಹನ್ ಅಸೋಸಿಯೇಟ್ಸ್, ಹಾಂಗ್ ಕಾಂಗ್ ಮೂಲದ ಕಂಪೆನಿಯಾ  ಜಾನ್ ಅಜರಿಅನ್  ವಿನ್ಯಾಸಗೊಳಿಸಿದ್ದಾರೆ . ಹೋಟೆಲ್ನ ಒಳಾಂಗಣ ಬಿಲ್ಕೆಯ್-ಲೈನಸ್  ವಿನ್ಯಾಸಗೊಳಿಸಿದರು.  ಕಟ್ಟಡದ ಕಾಮಗಾರಿ ನಿರ್ಮಾಣ ಒಂದುವರೆ ವರ್ಷದಲ್ಲಿ ಸಂಪೂರ್ಣಗೊಂಡಿತು ಇದು 8 ದಿನಗಳ ಚಪ್ಪಡಿ ಅಳವಡಿಸುವಿಕೆಯನ್ನು ಒಳಗೊಂಡಿದೆ. 37 ಮಹಡಿಗಳ ಗೋಪುರವನ್ನು ಒಂದು ವರ್ಷಕ್ಕಿಂತ ಕಡಿಮೆ ಸಮಯದಲ್ಲಿ ನಿರ್ಮಿಸಿ  ಭಾರತದಲ್ಲಿ ಇಂತಹ ಕಟ್ಟಡಗಳ ಪೈಕಿ ಅತಿ ವೇಗವಾಗಿ ನಿರ್ಮಾಣಗೊಂಡ ಕಟ್ಟಡವಾಗಿದೆ. ಯೋಜನೆಯು ಒಂದು ದಹಲಿ ಮೂಲದ ನಿರ್ಮಾಣ ಕಂಪನಿಯಾದ ಅಹ್ಲುವಾಲಿಯಾ ಕಾಂತ್ರಕ್ಟ್ಸ್  (ಐ) ಲಿಮಿಟೆಡ್ ನ  ಶ್ರೀ ಸಂಜೀವ್ ಗಾರ್ಗ್ಅವರು ಜನರಲ್ ಮ್ಯಾನೇಜರ್ ಆಗಿ ಕೆಲಸ ನಿರ್ವಹಿಸಿದ್ದರು.

ಉಪಾಹರಗೃಹಗಳು

ಕೆಳಗಿನ ರೆಸ್ಟೋರೆಂಟ್ಗಳು  ಹೋಟೆಲ್ನಲ್ಲಿ  ಲಭ್ಯವಿದೆ: 

ಕೆಫೆ ಪ್ರಾಟೊ & ಬಾರ್ 

ಪೂಲ್ ಡೆಕ್

ಸ್ಯಾನ್-ಕಿ

ಉಲ್ಲೇಖಗಳು
India has many amazing wedding venues that offer great scenic beauty and royal touch to a wedding. Good compilation of wedding venues in India. It is a helpful article for people who are planning a wedding. Thank you for including the images of the venues!

ಉಲ್ಲೇಖಗಳು

ಉದ್ಯಮ
ಮುಂಬೈ
ಕುಪ್ಪಂ

ಕುಪ್ಪಂ ಆಂಧ್ರ ಪ್ರದೇಶ ರಾಜ್ಯದ ಚಿತ್ತೂರು ಜಿಲ್ಲೆಯಲ್ಲಿ ಇರುವ ಒಂದು ಜನಗಣತಿ ಪಟ್ಟಣ. ಇದು ಮದನಪಲ್ಲೇ ಕಂದಾಯ ವಿಭಾಗದ ಅದೇ ಹೆಸರಿನ (ಕುಪ್ಪಂ ಮಂಡಲ) ಮಂಡಲ ಪ್ರಧಾನ ಕಾರ್ಯಸ್ಥಾನವಾಗಿದೆ.

ಜನಸಂಖ್ಯಾಶಾಸ್ತ್ರ 
ಭಾರತದ ೨೦೧೧ರ ಜನಗಣತಿಯ ಪ್ರಕಾರ, ಕುಪ್ಪಂ ೨೧,೯೬೩ ಜನಸಂಖ್ಯೆಯನ್ನು ಹೊಂದಿತ್ತು. ಇವರಲ್ಲಿ ೧೧,೦೯೧ ಗಂಡಸರು ಮತ್ತು ೧೦,೮೭೨ ಹೆಂಗಸರು ಇದ್ದಾರೆ. ತಲಾ ೧೦೦೦ ಪುರುಷರಿಗೆ ೯೮೦ ಸ್ತ್ರೀಯರಿದ್ದಾರೆ.  ೨,೫೫೧ ಮಕ್ಕಳು ೦-೬ ವರ್ಷಗೊಳಗಿನವರು, ಅವರಲ್ಲಿ ೧,೩೪೦ ಹುಡುಗರು ಮತ್ತು ೧,೨೧೧ ಹುಡುಗಿಯರಿದ್ದಾರೆ. ಕುಪ್ಪಂನಲ್ಲಿ ೧೬,೨೩೨ ಸಾಕ್ಷರಸ್ತರಿದ್ದು ಅದರ ಸರಾಸರಿ ಸಾಕ್ಷರತಾ ಪ್ರಮಾಣ ೮೩.೬೨%  ರಾಜ್ಯದ ಸರಾಸರಿ ೬೭.೪೧ % ಗಿಂತ ಗಮನಾರ್ಹವಾಗಿ ಹೆಚ್ಚಾಗಿದೆ.

References 

ಆಂಧ್ರ ಪ್ರದೇಶ
ಚಂಚಲ

{{Infobox ಚಲನಚಿತ್ರ
|ಚಿತ್ರದ ಹೆಸರು =  ಚಂಚಲ
|ಬಿಡುಗಡೆಯಾದ ವರ್ಷ =  ೧೯೮೧
|ಚಿತ್ರ ನಿರ್ಮಾಣ ಸಂಸ್ಥೆ =  ಪರಮೇಶ್ವರಿ ಫಿಲ್ಮ್ಸ್
|ನಾಯಕ(ರು) =  
|ನಾಯಕಿ(ಯರು) = ಬಿ.ವಿ.ರಾಧ,
|ಪೋಷಕ ನಟರು = ಮೈಸೂರು ಲೋಕೇಶ್
|ಸಂಗೀತ ನಿರ್ದೇಶನ = ಆರ್.ರತ್ನ
|ಕಥೆ = 
|ಚಿತ್ರಕಥೆ = 
|ಸಂಭಾಷಣೆ = 
|ಚಿತ್ರಗೀತೆ ರಚನೆ =  
|ಹಿನ್ನೆಲೆ ಗಾಯನ = 
|ಛಾಯಾಗ್ರಹಣ =  ಎ.ವರದನ್
|ನೃತ್ಯ =  
|ಸಾಹಸ = 
|ಸಂಕಲನ = 
|ನಿರ್ದೇಶನ = ಮೈಸೂರು ಲೋಕೇಶ್
|ನಿರ್ಮಾಪಕರು = ಪರಮೇಶ್ವರಿ ಫಿಲ್ಮ್ಸ್
|ಬಿಡುಗಡೆ ದಿನಾಂಕ = 
|ಪ್ರಶಸ್ತಿ ಪುರಸ್ಕಾರಗಳು = 
|ಇತರೆ ಮಾಹಿತಿ =

|----}}

ವರ್ಷ-೧೯೮೧ ಕನ್ನಡಚಿತ್ರಗಳು
ನಾನ್‍ಖಟಾಯಿ

ನಾನ್‍ಖಟಾಯಿ ಭಾರತ ಮತ್ತು ಪಾಕಿಸ್ತಾನದಲ್ಲಿ ಜನಪ್ರಿಯವಿರುವ ಶಾರ್ಟ್‍ಬ್ರೆಡ್ ಬಿಸ್ಕತ್ತುಗಳು. ನಾನ್‍ಖಟಾಯಿ ಶಬ್ದವನ್ನು ಪರ್ಷಿಯನ್ ಶಬ್ದ ನಾನ್ ಅಂದರೆ ಬ್ರೆಡ್ ಮತ್ತು ಅಫ಼್ಘಾನ್ ಶಬ್ದ ಖಟಾಯಿ ಅಂದರೆ ಬಿಸ್ಕತ್ತು ಇಂದ ಪಡೆಯಲಾಗಿದೆ. ನಾನ್‍ಖಟಾಯಿ ಸೂರತ್‍ನಲ್ಲಿ ಡಚ್ಚರು ಮತ್ತು ಭಾರತೀಯರು ಪ್ರಮುಖ ಸಂಬಾರ ಪದಾರ್ಥ ವ್ಯಾಪಾರಿಗಳಾಗಿದ್ದಾಗ ಅಂದರೆ ೧೬ನೆಯ ಶತಮಾನದಲ್ಲಿ ಹುಟ್ಟಿಕೊಂಡಿತು ಎಂದು ನಂಬಲಾಗಿದೆ.

ಖಾದ್ಯ, ತಿನಿಸು
ಸ್ಕೋನ್

ಸ್ಕೋನ್ ಒಮ್ಮೆ ಬಡಿಸಲಾದ ಕೇಕ್ ಅಥವಾ ತ್ವರಿತ ಬ್ರೆಡ್. ಅವನ್ನು ಸಾಮಾನ್ಯವಾಗಿ ಗೋಧಿ, ಬಾರ್ಲಿ ಅಥವಾ ಓಟ್‍ಮೀಲ್‍ನಿಂದ ತಯಾರಿಸಲಾಗುತ್ತದೆ, ಜೊತೆಗೆ ಒದಗುಪುಡಿಯನ್ನು ಹುದುಗು ಪದಾರ್ಥವಾಗಿ ಬಳಸಲಾಗುತ್ತದೆ, ಮತ್ತು ಬೇಕಿಂಗ್ ಟ್ರೇಗಳ ಮೇಲೆ ಬೇಕ್ ಮಾಡಲಾಗುತ್ತದೆ. ಅವುಗಳನ್ನು ಹಲವುವೇಳೆ ಲಘುವಾಗಿ ಸಿಹಿಗೊಳಿಸಲಾಗುತ್ತದೆ ಮತ್ತು ಸಾಂದರ್ಭಿಕವಾಗಿ ಮೊಟ್ಟೆಯ ಬಳಿತದಿಂದ ಗ್ಲೇಜ಼್ ಮಾಡಲಾಗುತ್ತದೆ.

ಖಾದ್ಯ, ತಿನಿಸು
ಫ್ರಾಂಟಿಯರ್ ಏರ್ಲೈನ್ಸ್

ಫ್ರಾಂಟಿಯರ್ ಏರ್ಲೈನ್ಸ್ ಡೆನ್ವರ್, ಕೊಲೊರಾಡೋ, ಇದರ ಪ್ರಧಾನ ಕಛೇರಿ ಯೂಯೆಸೇ ನಲ್ಲಿ ಸ್ಥಾಪಿತವಾಗಿದೆ. ಯುನೈಟೆಡ್ ಸ್ಟೇಟ್ಸ್ನಾ ಕಡಿಮೆ ಆರಂಭಿಕ ವೆಚ್ಚದ ವಾಹಕವಾಗಿದೆ.  ಇದು ಇಂಡಿಗೊ ಪಾರ್ಟ್ನರ್ಸ್, ಳ್ಳ್Cಯ  ಒಂದು ಅಂಗಸಂಸ್ಥೆ ಮತ್ತು ಆಪರೇಟಿಂಗ್ ಬ್ರ್ಯಾಂಡ್ ವಾಹಕವಾಗಿದೆ, ಯುನೈಟೆಡ್ ಸ್ಟಾಟೆಸ್‌ನ ಉದ್ದಗಾಳಕ್ಕೂ 50 ಸ್ಥಳಗಳಿಗೆ ವಿಮಾನಗಳಉ ಕಾರ್ಯನಿರ್ವಹಿಸುತ್ತದೆ ಮತ್ತು 5 ಅಂತಾರಾಷ್ಟ್ರೀಯ ಗಮ್ಯಾಸ್ಥಾನಗಳಿಗೂ ಸೇವೆ ಒದಗಿಸುತ್ತದೆ. ವಿಮಾನಯಾನ ಇಲಿನಾಯ್ಸ್ನ ಚಿಕಾಗೋದಲ್ಲಿ ಚಿಕಾಗೋಒ ಹಾರೆ 'ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ನಗರ ಸ್ಥಳಗಳ ನಿರ್ವಹಣೆ ಮಾಡಿದರೆ, ಡೆನ್ವರ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವು ಸಂಪೂರ್ಣ ಕಾರ್ಯಕೇಂದ್ರದಂತೆ ಕಾರ್ಯ ನಿರ್ವಹಿಸುತ್ತದೆ; ಓಹಿಯೋದ ಕ್ಲೀವ್ ಲ್ಯಾಂಡ್ನಲ್ಲಿ ಕ್ಲೀವ್ಲ್ಯಾಂಡ್ ಹಾಪ್ಕಿನ್ಸ್ ಅಂತರರಾಷ್ಟ್ರೀಯ ವಿಮಾನ; ಮಿಯಾಮಿ, ಫ್ಲೋರಿಡಾ ಮಿಯಾಮಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ; ಟ್ರೆಂಟನ್, ನ್ಯೂಜರ್ಸಿಯಲ್ಲಿ ಬಳಿ ಒರ್ಲ್ಯಾಂಡೊ, ಫ್ಲೋರಿಡಾದ ಒರ್ಲ್ಯಾಂಡೊ ಅಂತಾರಾಷ್ಟ್ರೀಯ ವಿಮಾನನಿಲ್ದಾಣ ಹಾಗೂ ಟ್ರೆಂಟನ್-ಮರ್ಸರ್ ವಿಮಾನ. ಅಲ್ಲದೆ, ಗ್ರೇಟ್ ಲೇಕ್ಸ್ ಏರ್ಲೈನ್ಸ್ ಒಂದು ಕೋಡ್ ಪಾಲು ಒಪ್ಪಂದದಡಿ ಏರ್ ಡೆನ್ವರ್ ಹಬ್ ಮೂಲಕ ರಾಕಿ ಮೌಂಟೇನ್ ಸ್ಟೇಟ್ಸ್ ಸುತ್ತಮುತ್ತಲಿನ ಪ್ರಯಾಣಿಕರನ್ನು ಸಂಪರ್ಕಿಸುತ್ತದೆ.

ಇತಿಹಾಸ

2015 ಸೇವೆ ಫೆಬ್ರವರಿ 2015 ರಲ್ಲಿ, ಫ್ರಾಂಟಿಯರ್ ಅವರು ಅಟ್ಲಾಂಟಾದಿಂದ ಹಲವಾರು ಸ್ಥಳಗಳಿಗೆ ಸೇವೆ ಆರಂಭಿಸಲು ಘೋಷಿಸಿತು. ಜುಲೈನಲ್ಲಿ, ಫ್ರಾಂಟಿಯರ್ ಒಂದು ಗಮನ ನಗರದ ಸ್ಥಾನದಿಂದ ಡಲ್ಲೆಸ್ ಅನ್ನು ಮುಕ್ತಗೊಳಿಸಿ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದಿಂದ ಸೇವೆಯನ್ನು ಆರಂಭಿಸಿದರು. ಆಗಸ್ಟ್ 2015 ರಲ್ಲಿ, ಫ್ರಾಂಟಿಯರ್ ಏರ್ಲೈನ್ಸ್ ಗ್ರಾಹಕ ಸೇವೆಗೆ ತಮ್ಮ ಟೋಲ್ ಫ್ರೀ ದೂರವಾಣಿ ಸಂಖ್ಯೆ ತೆಗೆದು ಸ್ಪಿರಿಟ್ ಮತ್ತು ಅಲ್ಲೀಜಿಯಂಟ್ ಸೇರಿದರು.

ಮಾಜಿ ಪ್ರಾದೇಶಿಕ ಸಾಗಣೆ

ಫ್ರಾಂಟಿಯರ್ ಎಕ್ಸ್ಪ್ರೆಸ್

ಚೌತಾಕು ಏರ್ಲೈನ್ಸ್ 12 ಎಂಬ್ರೇಯರ್ 135 ಮಿಲ್ವಾಕೀ ಔಟ್ 145 ಜೆಟ್ ವರೆಗೆ ಕಾರ್ಯಾಚರಣೆ ನಡೆಸುತ್ತದೆ. ಫ್ರಾಂಟಿಯರ್ ಮಿಲ್ವಾಕೀ ಹಬ್ ಪುಲ್ ಡೌನ್ ಜೊತೆ 2011 ರ ವಸಂತ ಋತುವಿನಲ್ಲಿ ಫ್ರಾಂಟಿಯರ್ ಎಕ್ಸ್ಪ್ರೆಸ್ ಈ ವಿಮಾನಗಳು ಬ್ರ್ಯಾಂಡಿಂಗ್ ಆರಂಭಿಸಿದರು ಫ್ರಾಂಟಿಯರ್ ಎಕ್ಸ್ಪ್ರೆಸ್ ಏರ್ಜ್-145 ಜೆಟ್ ಕಾರ್ಯಚಟುವಟಿಕೆಗಳನ್ನು ಮುಂದುವರಿಸಿತು ಮಾತ್ರ ಮಾರ್ಗ ರ್ಹಿನೆಲಾಂಡೆರ್ ನಿಂದ ಮಿಲ್ವಾಕೀ ಆಗಿತ್ತು. ಆದರೆ, ರ್ಹಿನೆಲಾಂಡೆರ್ ನಿಂದ ಫ್ರಾಂಟಿಯರ್ ಸೇವೆ ಜನವರಿ 3, 2013 ರಂದು ಕೊನೆಗೊಂಡಿತು, ಮತ್ತು ಚೌತಾಕು ಇತರೆ ಪಾಲುದಾರರಿಗೆ ಉಳಿದ ವಿಮಾನ ವರ್ಗಾವಣೆ ನಡೆಸುತ್ತಿದೆ.

ಫ್ರಾಂಟಿಯರ್ ಜ಼ೆತೇಕ್ಷ್ಪ್ರೆಸ್ಸ್ 

ಫೆಬ್ರವರಿ 2002 ರಲ್ಲಿ, ವಿಮಾನಯಾನ ಕ್ರ್ಜ್-200 ಪ್ರಾದೇಶಿಕ ಜೆಟ್ ಬಳಸಿಕೊಂಡು ಆರಂಭದಲ್ಲಿ ಮೆಸಾ ಏರ್ಲೈನ್ಸ್ ನಿರ್ವಹಿಸುತ್ತಿರುವ ತನ್ನ ಮೊದಲ ಪ್ರಾದೇಶಿಕ ಉತ್ಪನ್ನ, ಫ್ರಾಂಟಿಯರ್ ಜ಼ೆತೇಕ್ಷ್ಪ್ರೆಸ್ಸ್ ಆರಂಭಿಸಿತು. ಇತರ ವಾಹಕಗಳ ಕಾರ್ಯಾಚರಣೆ ಮಾಡುವ "ಎಕ್ಸ್‌ಪ್ರೆಸ್" ಸೇವೆಯನ್ನು ಹೋಲುತ್ತದೆ, ಫ್ರಾಂಟಿಯರ್ ಜ಼ೆತೇಕ್ಷ್ಪ್ರೆಸ್ಸ್ ಮತ್ತು ಫ್ರಾಂಟಿಯರ್ ಚಿಕ್ಕ ಪ್ರಮುಖ ಜೆಟ್, ಏರ್ಬಸ್ ಆ318 ಬೆಂಬಲಿಸಲು ಸಾಕಷ್ಟು ಸಂಚಾರ ಬೇಡಿಕೆ ಸೃಷ್ಟಿಸಲು ಎಂದು ಡೆನ್ವರ್ ಮಾರುಕಟ್ಟೆಗಳಲ್ಲಿ ಗುರಿಯಾಗಿರಿಸಿಕೊಂಡು ಪರಿಚಯಿಸಲ್ಲಾಗಿತ್ತು, ಆದರೆ ಇನ್ನೂ ಒಂದು ಸಣ್ಣ ಜೆಟ್ ಲಾಭದಾಯಕ ವ್ಯಾಪಾರ ನೀಡಲು ಸಾಧ್ಯವಾಗಿಲ್ಲ.

ಗಮ್ಯಸ್ಥಾನಗಳು

ಫ್ರಾಂಟಿಯರ್ ಏರ್ಲೈನ್ಸ್ ಪ್ರಸ್ತುತ ಡೊಮಿನಿಕನ್ ರಿಪಬ್ಲಿಕ್, ಜಮೈಕಾ, ಮೆಕ್ಸಿಕೋ ಮತ್ತು ಯುನೈಟೆಡ್ ಸ್ಟೇಟ್ಸ್ 55 ಸ್ಥಳಗಳಿಗೆ ಹಾರಾಟ ನಡೆಸುತ್ತಿದೆ. ಡಿಸೆಂಬರ್ 2014 ರ, ಫ್ರಾಂಟಿಯರ್ ಆಪಲ್ ರಜಾದಿನಗಳು ಪಾಲುದಾರಿಕೆಯಲ್ಲಿ ಹಲವಾರು ಅಂತರರಾಷ್ಟ್ರೀಯ ಗಮ್ಯಸ್ಥಾನಗಳಿಗೆ ಚಾರ್ಟರ್ ವಿಮಾನಗಳು ಕಾರ್ಯ ನಿರ್ವಹಿಸುತ್ತವೆ.

ವಿಮಾನಯಾನ ಹಂಚಿಕೆಯ ಒಪ್ಪಂದ

ಫ್ರಾಂಟಿಯರ್ ಏರ್ಲೈನ್ಸ್ ಡೆನ್ವರ್ ಮತ್ತು ಫೀನಿಕ್ಸ್ ಮೂಲಕ ವಿಮಾನಗಳು ಸಂಪರ್ಕಿಸುವ, ಒಂದು ಗ್ರೇಟ್ ಲೇಕ್ಸ್ ಏರ್ಲೈನ್ಸ್  ವಿಮಾನಯಾನದ ಬಳಿ ಹಂಚಿಕೆಯ ಒಪ್ಪಂದ ಹೊಂದಿದೆ.

ಉಲ್ಲೇಖಗಳು

ವಿಮಾನಯಾನ ಕಂಪನಿಗಳು
ಮಟ್ಪಾಡಿ ಕಮಲಾಕ್ಷಮ್ಮ

ಮಟ್ಪಾಡಿ ಕಮಲಾಕ್ಷಮ್ಮ 
ಉಡುಪಿಯ ಪ್ರಸಿದ್ದ ಅಂಬಲಪಾಡಿ ಜನಾರ್ಧನ ಮತ್ತು ಮಹಾಕಾಳಿ ದೇವಸ್ಥಾನಗಳ ಧರ್ಮದರ್ಶಿಗಳಾಗಿದ್ದ ನಿಡಂಬೂರು ಬೀಡು ನಾರಾಯಣ ಬಲ್ಲಾಳ ಹಾಗೂ ಲಕ್ಷ್ಮಿಯಮ್ಮ ಇವರ ಏಕಮಾತ್ರ ಸಂತಾನವೇ ಕಮಲಾಕ್ಷಮ್ಮ.
ಇವರಿಗೆ ತಂದೆಯೆ ಸಂಸ್ಕೃತದ ಗುರುವಾಗಿದ್ದರು. ‍ಮಟ್ಪಾಡಿ ಎಂಬುವುದು ಇವರ ಊರು.

ವಿಧ್ಯಾಭ್ಯಾಸ
ಐದನೆಯ ತರಗತಿಯವರೆಗೆ ವಿಧ್ಯಾಭ್ಯಾಸ.ಕಮಲಾಕ್ಷಮ್ಮನವರಿಗೆ ಬಾಲ್ಯದಿಂದಲೇ ಕಾವ್ಯಾಸಕ್ತಿ ಇದ್ದದ್ದರಿಂದ ಕಾವ್ಯಧ್ಯಯನವು ರೂಢಿಯಾಯಿತು.

ಜೀವನ 
ಕಮಲಾಕ್ಷಮ್ಮನವರ ಪತಿ ವೆಂಕೋಬಾಚಾರ್ಯರು, ಇವರು ಉಡುಪಿಯ ಅದಮಾರು ಮಠದಲ್ಲಿ ದಿವಾನರಾಗಿದ್ದರು.ಈ ದಂಪತಿಗಳಿಗೆ ಸಂತಾನವಿರಲಿಲ್ಲ,
ಅವರಿಬ್ಬರೂ ತಮ್ಮ ಸರಳತೆ, ಸನ್ನಡತೆಗಳಿಂದ ಉಡುಪಿಯ ಅಷ್ಟಮಠಗಳ ಪರಿಸರದಲ್ಲಿ ಎಲ್ಲರ ಮನಸ್ಸನ್ನು ಸೂರೆಗೊಂಡಿದ್ದರು.
ಕಮಲಾಕ್ಷಮ್ಮನವರ ಮನೆ ಒಂದು ಛತ್ರವಿದ್ದಂತೆ ಬಂದವರು ಎಲ್ಲರು ಅಲ್ಲಿ ತಂಗಿ, ಉಂಡು ತಿಂದು ತೇಗಿದರೆಂದರೆ ಕಮಲಾಕ್ಷಮ್ಮನವರಿಗೆ ಧನ್ಯತಾಭಾವ.
ಬೆಂಗಳೂರಿನ ಖ್ಯಾತ ಪತ್ರಕರ್ತೆ,ಲೇಖಕಿ ಆರ್. ಕಲ್ಯಾಣಮ್ಮ ಇವರಿಗೆ ಚಿರಪರಿಚಿತರು. ಅವರು ಬೆಂಗಳೂರಿನಿಂದ ಉಡುಪಿಗೆ ಬಂದಾಗಲೆಲ್ಲ ಕಮಲಾಕ್ಷಮ್ಮನವರ ಸ್ವಗೃಹವಾದ ಅಂಬಲಪಾಡಿಯ 'ವ್ಯಾಸ ಭವನ'ದಲ್ಲಿ ಅಥಿತಿಯಾಗಿ ತಂಗುತ್ತಿದ್ದರು.

ಸಾಹಿತ್ಯ
 ಬೆಂಗಳೂರಿನ ಖ್ಯಾತ ಪತ್ರಕರ್ತೆ,ಲೇಖಕಿ ಆರ್. ಕಲ್ಯಾಣಮ್ಮನವರು ಸಂಪಾದಿಸಿ ಪ್ರಕತಿಸುತ್ತಿದ್ದ 'ಸರಸ್ವತಿ' ಪತ್ರಿಕೆಯಲ್ಲಿ ವಿವಿಧ ಲೇಖನಗಳು
 ಸತೀಧರ್ಮ- ಪತಿವ್ರತಾಧರ್ಮವನ್ನು ಕುರಿತು ಭಾಮಿನಿಷಟ್ಪದಿ ಛಂದಸ್ಸಿನಲ್ಲಿ ರಚಿತವಾದ ಖಂಡಕಾವ್ಯ
 ವಾತ್ಸಲ್ಯ ಕಿರು ಕಾದಂಬರಿ
ಕುಂಬಿಕ್

ಕುಂಬಿಕ್ ಇದು ಸಾಧಾರಣವಾಗಿ ಕೊಳ, ಕುಂಟೆ, ಕೆರೆ ಮತ್ತು ನಿಧಾನವಾಗಿ ಹರಿಯುವ ನೀರಿನಲ್ಲಿ ಬೆಳೆಯುತ್ತದೆ. ಭಾರತದಾದ್ಯಂತ ಕಾಣಬರುತ್ತದೆ.

ವೈಜ್ಞಾನಿಕ ವರ್ಗೀಕರಣ
ಏರೇಸೀ ಕುಟುಂಬಕ್ಕೆ ಸೇರಿದ ಜಲಸಸ್ಯ. ಪಿಸ್ಟಿಯ ಸ್ಟ್ರಾಟಿಯೋಟಿಸ್ ಇದರ ವೈಜ್ಞಾನಿಕ ನಾಮ. ಅಂತರಗಂಗೆ ಎಂದೂ ಕರೆಯುವುದುಂಟು. ಇಂಗ್ಲಿಷಿನಲ್ಲಿ ವಾಟರ್ ಲೆಟಿಸ್ ಎಂದು ಕರೆಯಲಾಗುತ್ತದೆ.

ಲಕ್ಷಣಗಳು

ನೀರಿನಲ್ಲಿ ತೇಲುವ ಈ ಗಿಡ ಬಹಳ ಚಿಕ್ಕದು. ಮುಖ್ಯಕಾಂಡದಿಂದ ಎಲ್ಲ ದಿಕ್ಕಿಗೂ ಕೊಂಬೆಗಳು ಉತ್ಪತ್ತಿಯಾಗುತ್ತವೆ. ಕೊಂಬೆಗಳು ಒಂದು ಅಂತರಗೆಣ್ಣಿನಷ್ಟು ಮಾತ್ರ ಬೆಳೆಯುತ್ತವೆ. ಇವಕ್ಕೆ ಆಫ್‍ಸೆಟ್‍ಗಳೆಂದು ಹೆಸರು. ಆಗಾಗ್ಗೆ ಆಫ್‍ಸೆಟ್‍ಗಳು ಮುಖ್ಯಕಾಂಡದಿಂದ ಬೇರ್ಪಟ್ಟು ಹೊಸ ಗಿಡಗಳಾಗಿ ಬೆಳೆಯುತ್ತವೆ. ಇದರಿಂದ ಕುಂಬಿಕ್ ಗಿಡದ ಸಂತಾನ ವೃದ್ದಿಯಾಗುತ್ತದೆ. ಹೀಗೆ ಆಫ್‍ಸೆಟ್‍ಗಳು ಮುಖ್ಯಕಾಂಡದಿಂದ ಬೇರ್ಪಟ್ಟು ಹೊಸ ಗಿಡಗಳಾಗಿ ಬೆಳೆಯುತ್ತವೆ. ಇದರಿಂದ ಕುಂಬಿಕ್ ಗಿಡದ ಸಂತಾನ ವೃದ್ಧಿಯಾಗುತ್ತದೆ. ಹೀಗೆ ಆಫ್‍ಸೆಟ್‍ಗಳ ಅಬೀಜ ಸಂತಾನೋತ್ಪತ್ತಿಯ ಮುಖ್ಯ ಸಾಧನಗಳಾಗಿವೆ. ಇವುಗಳ ಸಹಾಯದಿಂದ ಸಂತಾನವೃದ್ದಿ ಅತ್ಯಂತ ಕ್ಷಿಪ್ರವಾಗಿ ನಡೆಯುವುದರಿಂದ ಅತ್ಯಲ್ಪ ಕಾಲದಲ್ಲಿಯೇ ಕುಂಬಿಕ್ ಗಿಡಗಳು ಕೊಳ, ನದಿಗಳ ಮೇಲೆಲ್ಲ ಹರಡಿ ನೀರೇ ಕಾಣದಂತಾಗುವುದುಂಟು. ಕೆಲವೇಳೆ ದೋಣಿಗಳ ಸಂಚಾರಕ್ಕೂ ಅಡ್ಡಿಯಾಗುವುದುಂಟು. ಕುಂಬಿಕ್‍ನ ಎಲೆಗಳು ಅಗಲ ಮತ್ತು ಚಪ್ಪಟೆಯಾಗಿವೆ. ಇವುಗಳ ಆಕಾರ ಹೃದಯದಂತೆ ಅಥವಾ ಬೆಣೆಯಂತೆ. ಎಲೆಗಳು ರೆಂಬೆಗಳ ತುದಿಯಲ್ಲಿ ಕಮಲದ ದಳಗಳಂತೆ ಸುತ್ತುಗಳಲ್ಲಿ ಜೋಡಣೆಯಾಗಿವೆ. ಇವುಗಳ ಮೇಲೆ ದಟ್ಟವಾಗಿ ಕೂದಲುಗಳು ಬೆಳೆದಿರುವುದುಂಟು. ಹೂಗೊಂಚಲು ತಾಳಗುಚ್ಚ ಮಾದರಿಯದು. ಇದು ಸುಮಾರು 1"-2" ಉದ್ದ ಇದೆ. ಹೂಗೊಂಚಲಿನ ಬುಡದಲ್ಲಿ ಕೊಳವೆಯಂತಿರುವ ಕವಚ (ಸ್ಪೇದ್) ಇದೆ. ಹೂಗಳು ಬಹಳ ಚಿಕ್ಕಗಾತ್ರದವು. ಇವುಗಳಲ್ಲಿ ಪುಷ್ಪ ಪತ್ರಗಳಾಗಲೀ ಇಲ್ಲ. ಹೂಗಳು ಏಕಲಿಂಗಿಗಳು, ಗಂದುಹೂಗಳು ಹೂಗೊಂಚಲಿನ ಮೇಲ್ಬಾಗದಲ್ಲಿಯೂ ಹೆಣ್ಣುಹೂಗಳು ತಳಭಾಗದಲ್ಲಿಯೂ ಇವೆ. ಪ್ರತಿ ಗಂಡುಹೂವಿನಲ್ಲಿ 2 ಕೇಸರಗಳಿದ್ದು ಅವು ಒಂದಕ್ಕೊಂದು ಅಂಟಿಕೊಂಡಿವೆ. ಹೆಣ್ಣುಹೂವಿನಲ್ಲಿ ಒಂದೇ ಕಾರ್ಪೆಲಿನಿಂದಾದ ಅಂಡಾಶಯವಿದೆ. ಸಂತಾನಾಭಿವೃದ್ದಿ ಆಫ್‍ಸೆಟ್ಟುಗಳ ಸಹಾಯದಿಂದ ಮಾತ್ರವಲ್ಲವೆ ಬೀಜಗಳಿಂದಲೂ ನಡೆಯುತ್ತದೆ.

ಉಪಯೋಗಗಳು
ಕುಂಬಿಕ್ ತನ್ನ ಶೀಘ್ರ ಬೆಳೆವಣಿಗೆಯಿಂದ ಕೊಳವನ್ನೆಲ್ಲ ಆವರಿಸಿ ಅಲ್ಲಿ ಸೊಳ್ಳೆಗಳು ಹೆಚ್ಚುವಂತೆ ಮಾಡುತ್ತದೆ. ಇದರಿಂದ ಇದನ್ನು ಕೊಂಚ ಹಾನಿಕರ ಸಸ್ಯವೆಂದೇ ಹೇಳಬಹುದು. ಆದರೂ ಇದಕ್ಕೆ ಉಪಯುಕ್ತ ಗುಣಗಳು ಇಲ್ಲದೆ ಇಲ್ಲ. ಕ್ಷಾಮ ಕಾಲದಲ್ಲಿ ಈ ಗಿಡವನ್ನು ಆಹಾರವಾಗಿ ಉಪಯೋಗಿಸುವುದುಂಟು. ಮೀನುಗಳಿಗೆ ಇದು ಉತ್ತಮ ಆಹಾರವೆಂದು ತಿಳಿದುಬಂದಿದೆ. ಉಷ್ಟ್ರಪಕ್ಷಿಗಳಿಗೂ ಹಂದಿಗಳಿಗೂ ಮೇವಾಗಿ ಇದನ್ನು ಉಪಯೋಗಿಸುತ್ತಾರೆ. ಎಲೆಗಳಲ್ಲಿ ಸುಣ್ಣ, ರಂಜಕ, ಎ,ಬಿ,ಸಿ, ವಿಟಮಿನ್‍ಗಳು ಹೇರಳವಾಗಿವೆ. ಇದರ ಬೂದಿಯಿಂದ ಸಾಬೂನನ್ನು ತಯಾರಿಸುತ್ತಾರೆ. ಪೊಟ್ಯಾಷ್ ಅಂಶ ಹೆಚ್ಚಾಗಿರುವುದರಿಂದ ಇದನ್ನು ಉತ್ತಮ ಗೊಬ್ಬರವಾಗಿ ಬಳಸಬಹುದು. ಬೂದಿಯನ್ನು ಬಿಳಿತೊನ್ನು, ಹುಣ್ಣು, ಮೂಲವ್ಯಾಧಿ, ಇಸಬು ಮುಂತಾದ ರೋಗಗಳಿಗೆ ಔಷಧಿಯಾಗಿ ಉಪಯೋಗಿಸುವುದುಂಟು. ಕೊಳಗಳಲ್ಲಿ ನೀರಿನ ಮೇಲೆಲ್ಲ ಹರಡಿ ಕೊಳ ಮುಚ್ಚಿ ಹೋಗುವಂತೆ ಮಾಡಿ ಅಲ್ಲಿ ಇತರ ಗಿಡಗಳು ಬೆಳೆಯಲು ಈ ಗಿಡ ಅನುಕೂಲ ಮಾಡಿಕೊಡುತ್ತದೆ. ಈ ವಿಧವಾದ ನೈಸರ್ಗಿಕ ಸಸ್ಯಾಭಿವೃದ್ಧಿಗೆ ಸಸ್ಯ ಅನುಕ್ರಮ (ಪ್ಲಾಂಟ್ ಸಕ್ಸೆಷನ್) ಎಂದು ಹೆಸರು. ನೀರಿನಲ್ಲಿ ನಡೆಯುವ ಅನುಕ್ರಮ ವಿಧಾನಕ್ಕೆ ಈ ಗಿಡ ಬಹಳ ಸಹಾಯಕಾರಿ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Centre for Aquatic and Invasive Plants 
Pistia stratiotes information from the Hawaiian Ecosystems at Risk project (HEAR)
 Species Profile- Water Lettuce (Pistia stratiotes) , National Invasive Species Information Center, United States National Agricultural Library. Lists general information and resources for Water Lettuce.

ಸಸ್ಯಗಳು
ಕುಂಜನ್ ನಂಬಿಯಾರ್

ಕುಂಜನ್ ನಂಬಿಯಾರ್ ಪ್ರಸಿದ್ಧ ಮಲೆಯಾಳಮ್ ಸಾಹಿತಿ.ಇವನು ಕವಿ,ವಿಡಂಬನಕಾರ ಮಾತ್ರವಲ್ಲದೆ ಒಟ್ಟಮ್‍ತುಳ್ಳಲ್ ಎಂಬ ಸ್ಥಳೀಯ ಕಲಾಪ್ರಾಕಾರದ  ಸಂಶೋಧಕನೆಂದು ಹೇಳಲಾಗಿದೆ.

ಜೀವನ
ಕಾಲ ಸು. ಹದಿನೆಂಟನೆಯ ಶತಮಾನ.ಕುಂಜನ್ ನಂಬಿಯಾರ್ ಕಿಳ್ಳಿಕುರುಶ್‍ಮಂಗಲಂ ಕ್ಷೇತ್ರದ ಸಮೀಪದಲ್ಲಿರುವ ಕಲಕ್ಕತ್ತು ಭವನದಲ್ಲಿ 1705ರಲ್ಲಿ ಹುಟ್ಟಿದ. ಅಂಬಲಪ್ಪು ರಾಜನ ಅಶ್ರಯದಲ್ಲಿದ್ದು ತನ್ನ ಕೃತಿಗಳನ್ನು ರಚಿಸಿದ.

ಪ್ರತಿಭೆ
ಸುಮಾರು ಅರುವತ್ತನಾಲ್ಕು ತುಳ್ಳಲ್ ಕಾವ್ಯಗಳನ್ನೂ ಸಂಸ್ಕೃತದಲ್ಲಿ ಕೆಲವು ಕಾವ್ಯಗಳನ್ನೂ ರಚಿಸಿ ಮಲಯಾಳ ಸಾಹಿತ್ಯದಲ್ಲಿ ಹೆಸರುವಾಸಿಯಾಗಿರುವ ಒಬ್ಬ ಕವಿ.  ಚಂಪೂ ಗ್ರಂಥಗಳಲ್ಲಿನ ಗದ್ಯ ಕುಂಜನ್ ನಂಬಿಯಾರನೇ ಮೊದಲಾದ ಕವಿಗಳಿಗೆ ಸ್ಛೂರ್ತಿದಾಯಕವಾಗಿ ಪರಿಣಮಿಸಿತು. ನಂಬಿಯಾರ್ ನಿರ್ಮಿಸಿದ ಓಟ್ಟಂ ತುಳ್ಳಲ್ (ಕನ್ನಡದ ಬಯಲಾಟಕ್ಕೆ ಇದನ್ನು ಹೋಲಿಸಬಹುದು) ಎಂಬ ಕಾವ್ಯಪ್ರಕಾರದಲ್ಲಿ ಬಳಸಲಾದ ವೃತ್ತಗಳು ಆ ಗದ್ಯದ ಪ್ರಭಾವದಿಂದಲೇ ಮೂಡುಬಂದುವು. ಮಲೆಯಾಳ ಸಾಹಿತ್ಯ ಪ್ರಪಂಚದಲ್ಲಿ ಮೊಟ್ಟಮೊದಲು ಹಾಸ್ಯಪ್ರವೃತ್ತಿಯನ್ನು ವಿಪುಲವಾಗಿ ಬಳಕೆಗೆ ತಂದವನೆಂದು ಕುಂಜನ್ ನಂಬಿಯಾರ್ ಪ್ರಸಿದ್ಧನಾಗಿದ್ದಾನೆ.

ಸಾಹಿತ್ಯ
ಅಸಾಧಾರಣ ಸಾಮರ್ಥ್ಯ ಅತುಲ್ಯವಾದ ಪ್ರತಿಭಾಶಕ್ತಿಗಳನ್ನೊಳಗೊಂಡ ಉತ್ತಮ ಕವಿಯೀತ. ಸಾಮಾಜಿಕ ಪ್ರಜ್ಞೆಯುಳ್ಳ ಕವಿಗಳಲ್ಲಿ ಈತ ಬಹು ಮುಖ್ಯನಾದವ. ಈತನ ಕಾವ್ಯ ಅದ್ಯಂತವಾಗಿ ಸಾಮಾಜಿಕ ವಿಮರ್ಶನಪ್ರಧಾನವಾದುದು. ಆ ವಿಮರ್ಶೆಯಾದರೋ ಸಂಪೂರ್ಣವಾಗಿ ಹಾಸ್ಯರಸಲಿಪ್ತವಾದುದು. ಕೇರಳದ ಸಾಮಾಜಿಕ ಪರಿಸ್ಥಿತಿ ತೀರ ಹದಗೆಟ್ಟ ಕಾಲದಲ್ಲಿ ನಂಬಿಯಾರ್ ತನ್ನ ಕೃತಿಗಳನ್ನು ರಚಿಸಿದ. ಕೇರಳದ ರಾಜರು ತಮ್ಮ ತಮ್ಮಲ್ಲೇ ಕಚ್ಚಾಡುತ್ತಿರಬೇಕಾದರೆ ಜನಜೀವನ ಹದಗೆಟ್ಟು ಹೋಗಿತ್ತು. ನಾಡಿನಾದ್ಯಂತ ನೀತಿಮಾರ್ಗ ಕುಸಿದು ಕೆಳಕ್ಕಿಳಿದಿತ್ತು. ಈ ಪರಿಸ್ಥಿತಿ ನಂಬಿಯಾರನ ಸಾಮಾಜಿಕ ವಿಡಂಬನೆಯ ಹಾಸ್ಯಕೃತಿಗಳಿಗೆ ಯಥೇಚ್ಛವಾಗಿ ನೀರನ್ನೆರೆಯಿತು. ಜಾನಪದ ಗೀತೆಗಳ ಧಾಡಿಯನ್ನನುಸರಿಸಿ, ಅದನ್ನು ಪರಿಸ್ಕರಿಸಿ ಈತ ಒಂದು ಹೊಸ ಕಾವ್ಯರಚಿಸುತ್ತಿರುವುದಾಗಿ ನಂಬಿಯಾರ್ ತಾನೇ ಮುಕ್ತಕಂಠದಿಂದ ಹೇಳಿಕೊಂಡಿದ್ದಾನೆ. ಸಂಸ್ಕೃತಕ್ಕಿಂತಲೂ ಚಾರು ಕೇರಳ ಭಾಷೆಯನ್ನೇ ತಾನು ಒಲಿದಿರುವುದಾಗಿ ಈತನ ಬಣ್ಣನೆ:
 
ಪುರಾಣ ಕಥೆಗಳನ್ನು ಜಾನಪದ ಕಥೆಗಳಂತೆ ಸುಲಲಿತವಾಗೆ ನಂಬಿಯಾರ್ ಹೇಳಿದ್ದಾನೆ. ಸುಮಾರು ಅರುವತ್ತನಾಲ್ಕು ತುಳ್ಳಲ್ ಕಾವ್ಯಗಳನ್ನು ಈತ ರಚಿಸಿದ್ದಾನೆಂದು ಪ್ರತೀತಿ. ಇವಲ್ಲದೆ ಕಿಳಿಪಾಟ್ಟುಗಳ್, ಅಟ್ಟಕಥಗಳ್ ಮತ್ತು ಇತರ ಅನೇಕ ಕವಿತೆಗಳನ್ನೂ ಈತ ರಚಿಸಿದ್ದಾನೆ. ಸಂಸ್ಕೃತದಲ್ಲಿ ರಾಘವೀಯಂ ಮಹಾ ಕಾವ್ಯಂ, ಸೀತಾರಾಘವ ನಾಟಕಂ, ಚಂದ್ರಿಕಾವೀಥಿ, ಲೀಲಾವತಿ ವೀಥಿ-ಮೊದಲಾದ ಕೃತಿಗಳ ರಚನೆಯೂ ಈತನಿಂದ ಅಗಿದೆಯೆಂದು ಅನೇಕ ವಿದ್ವಾಂಸರು ಊಹಿಸಿದ್ದಾರೆ.

ಮರಣ 

ಹುಚ್ಚುನಾಯಿ ಕಚ್ಚಿದುದರ ಪರಿಣಾಮವಾಗಿ ಹುಚ್ಚುಹಿಡಿದು ನಂಬಿಯಾರ್ ಸತ್ತನೆಂದು ಹೇಳುವವರಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Two poems by Nambiar (scroll down to "Poetry Section #1")

Ambalapuzha Sree Krishna temple Kunchan Nambiar's first performance Place 

ಕವಿಗಳು
ಮಲೆಯಾಳಂ ಕವಿಗಳು
ಶ್ರೀಕೋದಂಡರಾಮಚಂದ್ರ ಹನುಮಂತ ಗರುಡ ದೇವಸ್ಥಾನ- ನಾಟಿ ಬೀದಿ ನರಿಕೊಂಬು



ಸ್ಥಳ ವಿವರಣೆ
ಈ ದೇವಸ್ಥಾನವು ಮಂಗಳೂರು-ಬೆಂಗಳೂರು ರಾಷ್ಟ್ರೀಯ ಹೆದ್ದಾರಿಯಲ್ಲಿ ಬಿ.ಸಿ.ರೋಡಿನಿಂದ ಸುಮಾರು 2-3 ಕಿ.ಮಿ. ದೂರದಲ್ಲಿರುವ ಮೊಗರ್ನಾಡು-ಶಂಭೂರು ರಸ್ತೆಯಲ್ಲಿ 4 ಕಿ.ಮಿ. ಸಾಗಿದಾಗ ಸಿಗುವ ನಾಟಿ ಬೀದಿ ನರಿಕೊಂಬು ಎಂಬ ಸಣ್ಣ ಪ್ರದೇಶದಲ್ಲಿದೆ.

ಪರಿಸರ 
ತುಳುನಾಡಿನ ಇತಿಹಾಸದಲ್ಲಿ ಭಕ್ತರ ಇಷ್ಟಾರ್ಥಗಳನ್ನು ಸಿದ್ಧಿಸುವುದು ಪುಣ್ಯ ಕ್ಷೇತ್ರವಾಗಿದೆ ವೈಭವದಿಂದ ಮೆರೆದಿರುವ ಕ್ಷೇತ್ರಗಳಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಪರಿಸರದಲ್ಲಿರುವ ಅಂದರೆ ಪೂರ್ವಕ್ಕೆ ತಾಯಿ ನೇತ್ರಾವತಿ ನದಿಯು, ಪಶ್ಚಿಮಕ್ಕೆ ರಾಮಗಿರಿ ಎಂಬ ಸುಂದರವಾದ ಪರ್ವತವು, ಉತ್ತರ ಮತ್ತು ದಕ್ಷಿಣಕ್ಕೆ ವಿಶಾಲವಾದ ತೆಂಗು-ಕಂಗು, ಅಚ್ಚ ಹಸುರಿನಿಂದ ಕೂಡಿದ ನಾಟಿ ಬೀದಿ ಪುಟ್ಟ. ಗ್ರಾಮೀಣ ಪ್ರದೇಶ. ಇದರ ಮಧ್ಯದಲ್ಲಿ ನೆಲೆ ನಿಂತಿರುವ ಶ್ರೀಕೋದಂಡರಾಮಚಂದ್ರ ,ಹನುಮಂತ, ಗರುಡ, ಆರ್ಯ ಕಾತ್ಯಾಯಿನಿ ಹಾಗೂ ನಾಗದೇವರು.

ಇತಿಹಾಸ
ಸುಮಾರು 800 ವರ್ಷಕ್ಕಿಂತಲೂ ಹೆಚ್ಚು ಇತಿಹಾಸವಿರುವ ಈ ಕ್ಷೇತ್ರವನ್ನು ಶ್ರೀ ಶ್ರೀ ವ್ಯಾಸರಾಯ ಸ್ವಾಮಿಗಳ ಶಿಷ್ಯರಾದ ಶ್ರೀಚಂದಿಪ್ರಾಚಾರ್ಯ ಇವರು ಕೇಶವಾದಿ ಚತುರ್ವಂಶ ಮೂರ್ತಿಗಳೆಂದು ಪ್ರಸಿದ್ಧರಾಗಿದ್ದವರು ನಡೆಸಿಕೊಂಡು ಬಂದವರು. ತದನಂತರ ಶ್ರೀ ಶ್ರೀ ನಾರಾಯಣ ತೀರ್ಥರು ಶ್ರೀ ಕೂಡ್ಲಿ ಆರ್ಯ ಅಕ್ಷೋಭ್ಯತೀರ್ಥ ಮಠದ 11ನೇ ಮಠಾಧೀಶರು ಮುನ್ನಡೆಸಿದರು. ಇವರಿಗೆ ಉಡುಪಿ ಶ್ರೀ ಶ್ರೀ ವಾದಿರಾಜತೀರ್ಥರ ಸ್ನೇಹ ಇದ್ದುದರಿಂದ ಬಂಟ್ವಾಳ ತಾಲ್ಲೂಕಿನ ನಾವಿರುವ ಅಗ್ರಹಾರಕ್ಕೆ ಬಂದು ಇಲ್ಲಿಯೇ ನೇತ್ರಾವತಿ ನದಿ ತೀರದ ನಾಟಿ ಎಂಬಲ್ಲಿ ನೀರಕಟ್ಟೆ ಎಂಬ ನೀರಾವರಿಯನ್ನು ಗ್ರಾಮಸ್ಥರಿಗೆ ನೆರವೇರಿಸಿದರು.  ಆ ಪ್ರಯುಕ್ತ ನಂದಾವರ ಬಂಗರಸರು ಉಂಬಳಿಯನ್ನು ಕೊಟ್ಟು ಸನ್ಮಾನಿಸಿದ ಕಾರಣ ನಾಟಿಯಲ್ಲಿ ಅಗ್ರಹಾರವನ್ನು ಮತ್ತು ಶ್ರೀ ಕೋದಂಡರಾಮಚಂದ್ರ, ಹನುಮಂತ, ಗರುಡ, ಕಾತ್ಯಾಯನಿ ಹಾಗೂ ನಾಗದೇವರ ದೇವಸ್ಥಾನವನ್ನು ಸ್ಥಾಪಿಸಿದರು. ವಿಗ್ರಹಗಳು ಹೊಯ್ಸಳ ಶಿಲ್ಪದಲ್ಲಿರುತ್ತದೆ. ಅನಂತರ ನಾರಾಯಣತೀರ್ಥರು ಉಡುಪಿಯ ಮಾಯಗುಂಡಿ ಎಂಬಲ್ಲಿ ವೃಂದಾವಸ್ಥರಾಗಿರುತ್ತಾರೆ.  ಆ ಬಳಿಕ ಇದೇ ಕೂಡ್ಲಿ ಮಠದ 19ನೇ ಪೀಠಸ್ಥರಾದ ಶ್ರೀರಾಮತೀರ್ಥರು ನಾಟಿ ಅಗ್ರಹಾರಕ್ಕೆ ಬಂದು ಶ್ರೀಕೋದಂಡರಾಮಚಂದ್ರ ದೇವಸ್ಥಾನದ ಬೀದಿಯ ಪೂರ್ವ ದಿಕ್ಕಿನಲ್ಲಿ ನದಿ ಕಿನಾರೆಯ ಪ್ರಶಾಂತ ಸ್ಥಳದಲ್ಲಿ ಪಂಚವಟಿ ಪರ್ಣಕುಟೀರವನ್ನು ಮಾಡಿಕೊಂಡು ಪ್ರಾಣದೇವರನ್ನು ಪೂಜಿಸುತ್ತಾ ಪಾಠ ಪ್ರವಚನಗಳನ್ನು, ಜಪ ತಪೋನುಷ್ಟಾನಗಳನ್ನೂ ಮಾಡಿಕೊಂಡು ಇವರು ನೀರಕಟ್ಠೆ ಎಂಬಲ್ಲಿ ವೃಂದಾವನಸ್ಥರಾದರು. ವೃಂದಾವನದ ಅವಶೇಷವು ಈಗಲೂ ಇದೆ.

ಜೀರ್ಣೊಧಾರ
ಇವರ ಅವಸಾನದ ನಂತರ ಅದೆಷ್ಟೋ ವರ್ಷಗಳಿಂದ ಪಾಳು ಬಿದ್ದ ದೇವಸ್ಥಾನವನ್ನು ಮರ್ದೋಳಿ ಶಂಕರ ನಾರಯಣರಾವ್ ಶಂಬೂರು, ದಿ. ಸುಬ್ರಾಯ್ ಹೊಳ್ಳ, ದಿ. ಯೆನ್. ಪದ್ಮನಾಭ ಸಫಲ್ಯ ಹಾಗೂ ಊರಿನ ಅನೇಕ ಹಿರಿಯರ ಮುಂದಾಳತ್ವದಲ್ಲಿ ೧೯೮೪ರಲ್ಲಿ ಪುನಃ ಪೂಜೆ, ಭಜನೆ ಪ್ರಾರಂಭವಾಯಿತು. ೧೯೯೪ರಲ್ಲಿ ನೂತನವಾಗಿ ಆಯ್ಕೆಯಾದ ಜೀರ್ಣೋದ್ಧಾರ ಸಮಿತಿ ಮತ್ತು ಅಂದಿನ ಆಡಳಿತ ಸಮಿತಿಯವರ್ ಪರಿಶ್ರಮದಿಂದ ಭಕ್ತಾದಿಗಳ ಪ್ರೋತ್ಸಾಹ ಸಹಕಾರದಿಂದ ಮತ್ತು ಊರ ಹಾಗೂ ಪರವೂರ ಭಕ್ತಾದಿಗಳ ಸಹಾಯದಿಂದ ಸುಮಾರು ರೂ. ಒಂದುವರೆ ಲಕ್ಷ ಖರ್ಚು ಮಾಡಿ ಇದ್ದ ಗರ್ಭ ಗುಡಿಯನ್ನು ನವೀಕರಣಗೊಳಿಸಿ ಪೊಳಲಿ ವೇದಮೂರ್ತಿ ದಿ. ರಾಮಣ್ಣ ತಂತ್ರಿವರ್ಯರ ನೇತ್ರತ್ವದಲ್ಲಿ ಪ್ರತಿಷ್ಟಾಬಂಧ ಬ್ರಹ್ಮಕಲಶ ಮಹೋತ್ಸವವನ್ನು ೫ ದಿನ ವಿಜ್ರಂಭಣೆಯಿಂದ ನೆರವೇರಿಸಲಾಯಿತು.

ಸ್ಥಳದಾನ
ಕ್ಷೇತ್ರದ ಎದುರುಗಡೆ ವಿಶಾಲವಾದ ರಾಜಬೀದಿಯ ಸ್ಥಳವನ್ನು ದಿ. ನಾಟಿ ಮಾಘಮಾಲೆ ಶೆಡ್ತಿ ಮತ್ತು ಕುಟುಂಬದವರು ದಾನವಾಗಿ ನೀಡಿರುತ್ತಾರೆ.

ಪೂಜೆ ಪುನಸ್ಕಾರಗಳು
ದೇವಸ್ಥಾನದಲ್ಲಿ ನಿತ್ಯಪೂಜೆ, ವಾರದ ಶನಿವಾರ ವಿಶೇಷ ಭಜನಾ ಪೂಜೆ,  ತಿಂಗಳ ಪಂಚಮಿಯಂದು ನಾಗತಂಬಿಲ, ವರ್ಷಕೊಮ್ಮೆ ಸಾಮೂಹಿಕ ಶನೀಶ್ವರ ಪೂಜೆ, ವಾರ್ಷಿಕ ಉತ್ಸವವಾಗಿ ಶ್ರೀರಾಮ ನವಮಿ ಮಹೋತ್ಸವ, ಸಾರ್ವಜನಿಕ ಸತ್ಯನಾರಾಯಣ ಪೂಜೆ, ರಂಗ ಪೂಜಾದಿ ವಿಶೇಷ ಸೇವೆಯು ಊರಿನ ಹಾಗೂ ಪರವೂರಿನ ಭಕ್ತಾದಿಗಳ ಪ್ರತ್ಯಕ್ಷ ಮತ್ತು ಪರೋಕ್ಷ ಸಹಕಾರದಿಂದ ನಡೆದುಬರುತ್ತಾ ಇದೆ.

ಪುನರ್ಜೀರ್ಣೋದ್ಧಾರ
ಕ್ಷೇತ್ರದ ಗರ್ಭಗುಡಿಗಳು ಶಿಥಿಲಾವಸ್ಥೆಗೆ ತಲುಪಿರುವುದರಿಂದ ಆಡಳಿತ ಮಂಡಳಿ ಮತ್ತು ಊರಿನ ಸದ್ಭಕ್ತಾದಿಗಳು ಕ್ಷೇತ್ರವನ್ನು ಜೀರ್ಣೋದ್ಧಾರ ಮಾಡಲು ಸಂಕಲ್ಪಿಸಿದ್ದಾರೆ.
ಮಲಾಯಿ

ಮಲಾಯಿ ಒಂದು ಭಾರತೀಯ ಅಡುಗೆ ಪದಾರ್ಥ. ಅದನ್ನು ಏಕರೂಪವಾಗಿಸದ ಇಡೀ ಹಾಲನ್ನು ಒಂದು ಗಂಟೆಯ ತನಕ ಸುಮಾರು ೮೦ °ಸೆಲ್ಷಿಯಸ್ ವರೆಗೆ ಕಾಯಿಸಿ ನಂತರ ತಣ್ಣಗಾಗಲು ಬಿಟ್ಟು ತಯಾರಿಸಲಾಗುತ್ತದೆ. ಮೇಲ್ಮೈ ಮೇಲೆ ರೂಪಗೊಂಡ ಕೊಬ್ಬು ಮತ್ತು ಹೆಪ್ಪುಗಟ್ಟಿದ ಪ್ರೋಟೀನ್‍ಗಳ ಒಂದು ದಟ್ಟ ಹಳದಿ ಪದರವನ್ನು ತೆಗೆಯಲಾಗುತ್ತದೆ. ಈ ಪ್ರಕ್ರಿಯೆಯನ್ನು ಸಾಮಾನ್ಯವಾಗಿ ಬಹುತೇಕ ಕೊಬ್ಬನ್ನು ತೆಗೆಯಲು ಪುನರಾವರ್ತಿಸಲಾಗುತ್ತದೆ. ಮಲಾಯಿಯಲ್ಲಿ ಸುಮಾರು ೫೫ ಪ್ರತಿಶತ ಬೆಣ್ಣೆಕೊಬ್ಬಿರುತ್ತದೆ.

ಕ್ಷೀರೋತ್ಪನ್ನಗಳು
ತೊರ್ತೀಯಾ

ತೊರ್ತೀಯಾ ನಯವಾಗಿ ಪುಡಿಮಾಡಿದ ಗೋಧಿ ಹಿಟ್ಟಿನಿಂದ ತಯಾರಿಸಲಾದ ಒಂದು ಪ್ರಕಾರದ ಮೃದು, ತೆಳು ಫ಼್ಲ್ಯಾಟ್‍ಬ್ರೆಡ್. ಮೂಲತಃ ಮೆಕ್ಕೆ ಜೋಳದ ತೊರ್ತೀಯಾದಿಂದ ಹುಟ್ಟಿಕೊಂಡ ಗೋಧಿ ಹಿಟ್ಟಿನ ತೊರ್ತೀಯಾ ಗಡಿಪಾರಾದ ಸ್ಪ್ಯಾನಿಶ್ ಯಹೂದ್ಯರ ಹೊಸಶೋಧವಾಗಿತ್ತು. ಇದನ್ನು ಹುದುಗು ಸೇರಿಸದ, ನೀರು ಆಧಾರಿತ ಕಣಕವನ್ನು ಲಟ್ಟಿಸಿ, ಮೆಕ್ಕೆ ಜೋಳದ ತೊರ್ತೀಯಾಗಳಂತೆ ಬೇಯಿಸಿ ತಯಾರಿಸಲಾಗುತ್ತದೆ.

ಖಾದ್ಯ, ತಿನಿಸು
ಪಿ. ಗೋವಿಂದ ಪಿಳ್ಳೆ

ಪಿ. ಗೋವಿಂದ ಪಿಳ್ಳೆ (1849-97). ಮಲಯಾಳ ಭಾಷಾಚರಿತ್ರಂ ಎನ್ನುವ ಗ್ರಂಥದ ಕರ್ತೃ.

ಬಾಲ್ಯ
ತಿರುವನಂತಪುರದ ಶ್ರೀಕಂಠೇಶ್ವರ ಪ್ರದೇಶದ ಪಪ್ಪುಪಿಳ್ಳೆ ಈತನ ತಂದೆ. 1873ರಲ್ಲಿ ಬಿ.ಎ. ಪದವಿ ಪಡೆದು ತಿರುವನಂತಪುರದ ಒಂದು ಪ್ರೌಢಶಾಲೆಗೆ ಮುಖ್ಯೋಪಾಧ್ಯಾಯನಾಗಿ ನೇಮಕಗೊಂಡ. ಒಂದು ವರ್ಷ ಕಳೆಯುವಷ್ಟರಲ್ಲಿ ಆಗಿನ ತಿರುವಾಂಕೂರು ಮಹಾರಾಜರಾಗಿದ್ದ ಆಯಿಲ್ಯ ತಿರುನಾಳರು ಈತನನ್ನು ತಮ್ಮ ಅರಮನೆಯ ಪ್ರಧಾನ ಕರಣಿಕನನ್ನಾಗಿ ನೇಮಿಸಿಕೊಂಡರು. ಹೀಗೆ ಅರಮನೆಯ ಪ್ರಧಾನಾಧಿಕಾರಿಯಾಗಿ ಪಿಳ್ಳೆ ಸ್ವಲ್ಪಕಾಲ ರಾಜರ ವಿಶೇಷ ಪ್ರೀತಿಗೆ ಪಾತ್ರನಾಗಿ ಸರ್ವಾಧಿಕಾರ್ಯಕ್ಕಾರ್ ಎಂದು ಸಾಕಷ್ಟು ಪ್ರಸಿದ್ಧನಾದ.

ಸಾಹಿತ್ಯ ರಚನೆ
ಆಯಿಲ್ಯ ತಿರುನಾಳ್ ಮಹಾರಾಜರು ದಿವಂಗತರಾದ (1880) ಬಳಿಕ ರಾಜ ಗದ್ದುಗೆಯನ್ನೇರಿದ ವಿಶಾಖ ತಿರುನಾಳ್ ಅದುವರೆಗೆ ರಾಜಾಶ್ರಿತರಾಗಿದ್ದ ಅಧಿಕಾರಿಗಳನ್ನೆಲ್ಲ ಕೆಲಸದಿಂದ ತೆಗೆದುಹಾಕಿದರು. ಆ ಸಮೂಹದಲ್ಲಿ ಗೋವಿಂದ ಪಿಳ್ಳೆಯೂ ಒಬ್ಬ. ಆ ಘಟನೆಯ ಅನಂತರ ಪಿಳ್ಳೆಯ ಆಸಕ್ತಿ ಮಲಯಾಳಂ ಸಾಹಿತ್ಯ ರಚನೆಯ ಕಡೆಗೆ ತಿರುಗಿತು. ವಿದ್ಯಾರ್ಥಿಯಾಗಿದ್ದಾಗಿನಿಂದಲೂ ಮಲಯಾಳಂ ಭಾಷೆ ಮತ್ತು ಸಾಹಿತ್ಯಕ್ಕೆ ಒಂದು ಸಮಗ್ರ ಚರಿತ್ರೆಯನ್ನು ರಚಿಸಬೇಕೆಂದು ಯೋಚಿಸುತ್ತಿದ್ದ ಪಿಳ್ಳೆ ಆ ಯೋಜನೆಯ ಅಂಗವಾಗಿ 1881ರಲ್ಲಿ ಮಲಯಾಳ ಭಾಷಾಚರಿತ್ರಂ ಎನ್ನುವ 168 ಪುಟಗಳ ಮೊದಲ ಸಂಪುಟವನ್ನು ಸಿದ್ಧಮಾಡಿ ಪ್ರಕಟಿಸಿದ. 1889-90 ರ ಅವಧಿಯಲ್ಲಿ ಐನೂರು ಪುಟಗಳ ಮತ್ತೆರಡು ಸಂಪುಟಗಳು ಬೆಳಕು ಕಂಡವು. ಮಾಸಿಕಗಳು, ಸಾಪ್ತಾಹಿಕಗಳು, ಮುದ್ರಣಾಲಯಗಳು- ಮುಂತಾದವುಗಳ ಸೌಲಭ್ಯಗಳಿಲ್ಲದಿದ್ದ ಕಾಲದಲ್ಲಿ, ಮಲಯಾಳದ ಪ್ರಸಿದ್ಧ ಗ್ರಂಥಗಳು ಪ್ರಕಟಗೊಂಡಿರದಿದ್ದ ಕಾಲದಲ್ಲಿ ಓಲೆಯ ಗ್ರಂಥಗಳು, ಐತಿಹ್ಯಗಳು - ಮುಂತಾದವನ್ನು ಕಾಪಾಡಿಕೊಂಡು ಬಂದಿದ್ದ ಪ್ರಾಚೀನ ಗೃಹಗಳಿಗೆ ಅಲೆದು, ಹುಡುಕಿ, ಸಂಗ್ರಹಿಸಿ ಸಾಹಿತ್ಯ ಚರಿತ್ರೆಯೊಂದನ್ನು ಮೊದಲ ಬಾರಿಗೆ ರಚಿಸಿದ ಕೀರ್ತಿ ಗೋವಿಂದ ಪಿಳ್ಳೆಯದು.

ಅರಮನೆಯ ಅಧಿಕಾರವನ್ನು ಬಿಟ್ಟಮೇಲೆ ಪಿಳ್ಳೆ ತಿರುವನಂತಪುರದಲ್ಲಿ ವಕೀಲನಾದ. ಅದೇ ಸಂದರ್ಭದಲ್ಲಿ ಒಂದು ಇಂಗ್ಲಿಷ್ ಪತ್ರಿಕೆಯ ಸಂಪಾದಕನಾಗಿ ಕೆಲಸ ಮಾಡಿದ್ದಲ್ಲದೆ ಅದುವರೆಗೆ ಬೆಳಕು ಕಾಣದೆ ಇದ್ದ ಭಾಷಾ ನೈಷಧ ಚಂಪು, ದಕ್ಷಯಾಗ ಕಿಳಿಪ್ಪಾಟ್ಟು - ಮುಂತಾದುವನ್ನು ಪ್ರಕಟಿಸಿ ಬೆಳಕಿಗೆ ತಂದ. ರೋಮನ್ ಚರಿತ್ರೆ ಮತ್ತು ಎ ಹ್ಯಾಂಡ್ ಬುಕ್ ಆಫ್ ಟ್ರ್ಯಾವಂಕೂರ್ ಎನ್ನುವ ಎರಡು ಸ್ವಂತ ಕೃತಿಗಳನ್ನು ರಚಿಸಿ ಪ್ರಕಟಿಸಿದ.

ಒಂದು ಇಂಗ್ಲಿಷ್-ಮಲಯಾಳಂ ನಿಘಂಟನ್ನು ಸಿದ್ಧಪಡಿಸಿ ಪ್ರಕಟಿಸುವ ಯೋಜನೆ ಹಾಕಿಕೊಂಡು ಪಿಳ್ಳೆ ಅದಕ್ಕಾಗಿ ಶ್ರಮಿಸಿದ್ದುಂಟು. ಆದರೆ ಅದು ಈತನ ಜೀವಮಾನದಲ್ಲಿ ಸಿದ್ಧಿಸಲಿಲ್ಲ.

ಲೇಖಕರು
ಗೋವಿಂದ ಪಂತ

ಗೋವಿಂದ ಪಂತ ಸು. 1710-61. ಮಹಾರಾಷ್ಟ್ರದ ಪೇಷ್ವೆ ರಾಜ್ಯದ ಒಬ್ಬ ಸರ್ದಾರ.

ಜೀವನ
ಈತನ ಮೂಲಸ್ಥಳ ರತ್ನಗಿರಿ ಜಿಲ್ಲೆಯ ನೇವರೆ. ಗೋವಿಂದ ಪಂತ ಆ ಊರಿನ ಕುಲಕರ್ಣಿ; ಜಾತಿಯಿಂದ ಕರ್ಹಾಡ ಬ್ರಾಹ್ಮಣ. ಈತನ ಪೂರ್ಣ ಹೆಸರು ಗೋವಿಂದ ಬಲ್ಲಾಳ ಖರೆ. ಪಂತನಿಗೆ ಸಂಸಾರದಲ್ಲಿ ವಿಪತ್ತುಗಳೂ ಜಾತಿಯ ಜನರಿಂದ ಕಿರುಕುಳಗಳೂ ಉಂಟಾಗಲು ಈತ ತನ್ನ ಊರನ್ನು ಬಿಟ್ಟು ಪುಣೆಗೆ ಹೋದ. ಅಲ್ಲಿ ಈತ ಪೇಷ್ವೆ ಬಾಜಿರಾಯನ ಮನೆಯಲ್ಲಿ ನೌಕರಿಯಲ್ಲಿದ್ದ.

ಸಾಹಸ ಗಾಥೆ
ಪಂತನ ಉತ್ತಮ ಗುಣಗಳಿಗೆ ಮೆಚ್ಚಿದ ಬಾಜಿರಾಯ ಅದೇ ತಾನೆ ತನ್ನ ರಾಜ್ಯಕ್ಕೆ ಸೇರಿದ ಬುಂದೇಲ್‍ಖಂಡ ಪ್ರಾಂತಕ್ಕೆ ಇವನನ್ನು ಕಾರಭಾರಿಯನ್ನಾಗಿ ನೇಮಿಸಿದ (1733). ಆಗ ಇವನಿಗೆ ಗೋವಿಂದ ಪಂತ ಬುಂದೇಲ್ ಎಂಬ ಹೆಸರು ಪ್ರಾಪ್ತವಾಯಿತು. ಈತ ತನ್ನ ಶೌರ್ಯ ಧೈರ್ಯಗಳಿಂದ, ಧೂರ್ತತೆಯಿಂದ ರಜಪುತ ರಾಜರ ಮೇಲೆ ಮರಾಠರ ವರ್ಚಸ್ಸನ್ನು ಬೆಳೆಸಿದ. ಇದರಿಂದಾಗಿ ಈತ ಒಬ್ಬ ಪ್ರಬಲ ಹಾಗೂ ಪ್ರಮುಖ ಸರ್ದಾರನೆಂದೂ ಗಣಿಸಲ್ಪಟ್ಟ. ಕುರಇ ನವಾಬನಿಂದ ಈತ ಗೆದ್ದ ಪ್ರಾಂತದಲ್ಲಿ ಸಾಗರ ಎಂಬ ದೊಡ್ಡ ಕೆರೆಯಿತ್ತು. ಅದರ ಹತ್ತಿರದಲ್ಲಿ ಅದೇ ಹೆಸರಿನ ಒಂದು ನಗರವನ್ನು ಕಟ್ಟಿ ಅದನ್ನು ತನ್ನ ಆಡಳಿತ ಕೇಂದ್ರವನ್ನಾಗಿ ಮಾಡಿಕೊಂಡ (1736-37).

1751ರಲ್ಲಿ ನಡೆದ ಫರೂಕಾಬಾದ್ ಸಮರದಲ್ಲಿ ರೋಹಿಲರನ್ನು ಸೋಲಿಸಿ ದಿಲ್ಲಿಯ ಮೊಗಲ್ ಬಾದಶಹನ ಮೇಲೆ ತಮ್ಮ ಪ್ರತಿಷ್ಠೆಯನ್ನು ಪ್ರಕಟಿಸಿದ ಮರಾಠಾ ಸರದಾರರಲ್ಲಿ ಗೋವಿಂದ ಪಂತನೂ ಒಬ್ಬ. ಪಂತ ಬಕ್ರುಲ್ಲಾಖಾನ್ನನ್ನು ಸೋಲಿಸಿ ಸ್ಥಾನಭ್ರಷ್ಟನನ್ನಾಗಿ ಮಾಡಿ ಆತನ ಪ್ರಾಂತವನ್ನು ತನ್ನ ಸೀಮೆಗೆ ಸೇರಿಸಿದ. ಅನಂತರ ಅಂತರವೇದಿ ಪ್ರಾಂತವನ್ನು ಗೆದ್ದು ಇಟಾವಾ ಬಳಿಯಲ್ಲಿ ಘೋರ ಕದನ ನಡೆಸಿ 1756ರಲ್ಲಿ ಅಸ್ಗರ್ ಅಲಿ ಎಂಬ ಸರ್ದಾರನನ್ನು ಕೊಂದ (1756). 1760-61ರಲ್ಲಿ ನಡೆದ 3ನೆಯ ಪಾಣಿಪತ್ ಯುದ್ಧದಲ್ಲಿ ಈತ ಮಹಾನ್ ಶೌರ್ಯವನ್ನು ಪ್ರದರ್ಶಿಸಿದ. ಈತ ಅಹ್ಮದ್ ಷಾ ಅಬ್ದಾಲಿಯನ್ನು ಎದುರಿಸಿ ಅವನ ಸೈನ್ಯಕ್ಕೆ ಹೋಗುತ್ತಿದ್ದ ಸರಕುಗಳನ್ನು ದಾರಿಯಲ್ಲೇ ತಡೆಹಿಡಿದ. ಆದರೆ ಅಬ್ದಾಲಿ ಹೋಳ್ಕರನ ಬಾವುಟವೇ ಮುಂತಾದ ರಾಜ ಚಿಹ್ನೆಗಳನ್ನು ಬಳಸಿ ಬೇಟೆಯ ನಿಮಿತ್ತ ಹೊರಟಹಾಗೆ ಮಾಡಿ ಮೋಸದಿಂದ ಪಂತನನ್ನು ಕೊಂದ. ಈತನ ಸಾವಿನಿಂದ ಅಬ್ದಾಲಿಗೆ ಮುಂದಿನ ಯುದ್ಧ ಸುಗಮವಾಯಿತು.

ಇತಿಹಾಸ
ಕಿರಾತ (ಜನಾಂಗ)

ಕಿರಾತ ಪ್ರಾಚೀನ ಮಂಗೋಲರ ಬುಡುಕಟ್ಟೆಗೆ ಸೇರಿದ ಒಂದು ಜನಾಂಗ.

ಭೌಗೋಳಿಕ ಹರಡುವಿಕೆ
ಉತ್ತರ ಭಾರತದಲ್ಲಿ ಇವರನ್ನು ಹೆಚ್ಚಾಗಿ ಕಾಣಬಹುದು. ಚೀನ ಟಿಬೆಟ್ಟುಗಳಲ್ಲೂ ಇವರು ವ್ಯಾಪಿಸಿದ್ದಾರೆ. ಸಂಸ್ಕೃತ ಕಾವ್ಯಗಳಲ್ಲಿ ಕಿರಾತರ ಉಲ್ಲೇಖವಿದೆ. ಇತ್ತೀಚೆಗೆ ಕಿರಾತ ಪದವನ್ನು ಗುಡ್ಡಗಾಡುಗಳಲ್ಲಿ ವಾಸಿಸುವ ಜನಾಂಗಕ್ಕೋ ಹಿಮಾಲಯ ತಪ್ಪಲಿನ ಗುಹಾವಾಸಿಗಳಿಗೋ ಬಳಸುತ್ತಿದ್ದಾರೆ. ಬೇಡರಿಗೂ ಸಾಮಾನ್ಯವಾಗಿ ಇದೇ ಹೆಸರಿದೆ.

ಪುರಾಣಗಳಿಲ್ಲಿ ಉಲ್ಲೇಖ
ಮಹಾಭಾರತದಲ್ಲಿ ಇವರನ್ನು ವಾಯವ್ಯ ಭಾಗದ ಶುದ್ಧ ಅನಾಗರಿಕ ಜನಾಂಗವೆಂದೂ ರಾಮಾಯಣದಲ್ಲಿ ಹಸೀ ಮೀನುಗಳನ್ನು ತಿನ್ನುವ, ಸ್ವಭಾವದಲ್ಲಿ ಹುಲಿಯ ಕಾಠಿಣ್ಯವುಳ್ಳ ದ್ವೀಪವಾಸಿಗಳೆಂದೂ ವರ್ಣಿಸಲಾಗಿದೆ. ಈ ಜನ ಕೌರವರ ಕಡೆ ಸೇರಿ ಯುದ್ಧ ಮಾಡಿದರೆಂದೂ ಧರ್ಮರಾಯನ ರಾಜಸೂಯ ಯಾಗಕ್ಕೆ ಕಾಣಿಕೆಗಳನ್ನು ತಂದೊಪ್ಪಿಸಿದರೆಂದು ಮಹಾಭಾರತದಿಂದ ತಿಳಿದುಬರುತ್ತದೆ. ಇವರು ಗಿಡಮೂಲಿಕೆಗಳಿಂದ ರಸೌಷಧಗಳನ್ನು ತಯಾರಿಸುವುದರಲ್ಲಿ ಪ್ರಸಿದ್ಧರಾಗಿದ್ದು ಚಾಪೆ ಮತ್ತು ಚರ್ಮಗಳಿಗಾಗಿ ಅವನ್ನು  ಆರ್ಯರಿಗೆ ಮಾರುತ್ತಿದ್ದರೆಂದು ಅಥರ್ವಣ ವೇದದಲ್ಲಿ ಹೇಳಲಾಗಿದೆ. ಮೊನಚಾದ ಮುಡಿಗಂಟು ಹೊಂಬಣ್ಣದ ಕಿರಾತ ಕನ್ಯೆಯರ ಸೌಂದರ್ಯ ಹಾಗೂ ದೇಹಸೌಷ್ಠವಕ್ಕೆ ಮರುಳಾದ ಅನೇಕ ಚಕ್ರವರ್ತಿಗಳು ಅವರನ್ನು ತಮ್ಮ ಅಂತಃಪುರಕ್ಕೆ ಸೇರಿಸಿಕೊಳ್ಳುತ್ತಿದ್ದರೆಂದು ಹೇಳಲಾಗಿದೆ.  ಅರ್ಜುನನಿಗೆ ಪಾಶುಪತಾಸ್ತ್ರವನ್ನು ಅನುಗ್ರಹಿಸಲು ಶಿವ ಮತ್ತು ಪಾರ್ವತಿಯರು ಕಿರಾತ ವೇಷದಿಂದ ಬಂದ ಪ್ರಸಂಗವನ್ನು ಮಹಾಭಾರತದಲ್ಲಿ ವರ್ಣಿಸಲಾಗಿದೆ. ಕಿರಾತಾರ್ಜುನೀಯ ಪ್ರಸಂಗದ ಈ ವಸ್ತುವನ್ನೇ ಭಾರವಿ ತನ್ನ ಕಾವ್ಯಕ್ಕೆ ಉಪಯೋಗಿಸಿಕೊಂಡಿದ್ದಾನೆ.

ಪ್ರಸ್ತುತ
ಇತ್ತೀಚೆಗೆ ಕಿರಾತರು ಉತ್ತರ ಪ್ರದೇಶ, ಕಾಮರೂಪ (ಅಸ್ಸಾಂ) ಮತ್ತು ನೇಪಾಳಗಳಲ್ಲಿ ಹೆಚ್ಚಾಗಿ ಕಾಣಬರುತ್ತಿದ್ದು ಮುಖ್ಯ ಪಂಗಡಗಳಾಗಿರುವುದನ್ನು ಗುರುತಿಸಬಹುದು.

ಉಲ್ಲೇಖಗಳು

ಜನಾಂಗಗಳು
ಸಮಾಜ
ಕಿರಿ ಗೋಣಿಮರ

ಕಿರಿ ಗೋಣಿಮರಸಾಲ್ವಡೊರೇಸೀ ಕುಟುಂಬಕ್ಕೆ ಸೇರಿದ ಸ್ಯಾಲ್ವಡೋರ ಪರ್ಸಿಕ ಮತ್ತು ಸಾಲ್ವಡೋರ ಓಲಿಯಾಯ್ಡಿಸ್ ಎಂಬೆರಡು ಮರಗಳಿರುವ ಸಾಮಾನ್ಯ ಹೆಸರು.

ಭೌಗೋಳಿಕ ಹರಡುವಿಕೆ
ಇವೆರಡು ಮರಗಳೂ ಭಾರತ, ಶ್ರೀಲಂಕಾ, ಈಜಿಪ್ಟ್, ಇಥಿಯೋಪಿಯ ಮುಂತಾದ ದೇಶಗಳಲ್ಲಿ ಸಾಮಾನ್ಯವಾಗಿ ಕಾಣಬರುತ್ತವೆ. ಭಾರತದಲ್ಲಿ ಗುಜರಾತ್. ರಾಜಸ್ಥಾನ, ಮಧ್ಯಪ್ರದೇಶ ಮತ್ತು ಪಂಜಾಬ್ ಗಳಲ್ಲಿ ಹೇರಳವಾಗಿ ಬೆಳೆಯುತ್ತವೆ. ಎರಡೂ ಸುಮಾರು 15'-30' ಎತ್ತರಕ್ಕೆ ಬೆಳೆಯುವ ಮರಗಳು. ಬೆಳೆಯುವ ಪ್ರದೇಶವನ್ನು ಅವಲಂಬಿಸಿ ಮರದ ಎತ್ತರ ವ್ಯತ್ಯಾಸವಾಗುತ್ತದೆ. ಕಡಲತೀರ ಪ್ರದೇಶಗಳಲ್ಲಿ ಕೇವಲ 6' ಎತ್ತರವಿರಬಹುದು. ಮರದ ರೆಂಬೆಗಳು ಕೆಳಕ್ಕೆ ಬಗ್ಗಿರುವುದರಿಂದ ದೂರಕ್ಕೆ ಪೊದೆಸಸ್ಯದಂತೆ ಕಾಣುತ್ತವೆ.

ಲಕ್ಷಣಗಳು

ಕಿರಿ ಗೋಣಿಮರದ ಎಲೆಗಳು ಸರಳ, ಅಭಿಮುಖವಾಗಿ ಜೋಡಣೆಯಾಗಿವೆ. ಇವಕ್ಕೆ ಮಲ್ಲಿಗೆಯಂಥ ಸುವಾಸನೆ ಇದೆ. ಕಿರಿ ಗೋಣಿಮರದ ಸುತ್ತ ಈ ವಾಸನೆ ಹರಡಿರುತ್ತದೆ. ಸಾಮಾನ್ಯವಾಗಿ ಎಲೆಗಳು ದಪ್ಪ; ಸುಲಭವಾಗಿ ಮುರಿದು ಹೋಗುತ್ತವೆ. ಹೂಗಳು ಚಿಕ್ಕವು; ಅಂತ್ಯಾರಂಭಿ ಮಾದರಿಯ ಗೊಂಚಲುಗಳಲ್ಲಿ ಜೋಡಣೆಯಾಗಿವೆ; ಇವುಗಳ ಬಣ್ಣ ಬಿಳಿ ಅಥವಾ ಹಸಿರು ಮಿಶ್ರಿತ ಹಳದಿ. ಫಲ ಅಷ್ಟಿಫಲ ಮಾದರಿಯದು. ಕಾಯಿಯ ಬಣ್ಣ ಬಿಳಿ, ಕೆಂಪು, ಹಳದಿ, ಊದಾ, ಬೂದು ಇತ್ತಾದಿ. ಸ್ಯಾಲ್ವಡೋರ ಓಲಿಯಾಯ್ಡಿಸ್ ಪ್ರಭೇದದ ಹಣ್ಣು ಸಿಹಿಯಾಗಿಯೂ ಸ್ಯಾ. ಪರ್ಸಿಕದ ಹಣ್ಣು ಉಪ್ಪು ಮಿಶ್ರಿತ ಕಹಿರುಚಿಯುಳ್ಳದ್ದೂ ಆಗಿದೆ. ಹಣ್ಣಿನ ಸಿಪ್ಪೆಯಲ್ಲಿ ಎರಡು ಪದರಗಳಿವೆ. ಹೊರಪದರ ತೆಳು ಹಾಗೂ ಮೃದುವಾಗಿಯೂ ಒಳಪದರ ಗಟ್ಟಿಯಾಗಿಯೂ ಇವೆ. ಬೀಜ ಹಳದಿ ಬಣ್ಣದ್ದು; ಇದಕ್ಕೆ ಮಧುರವಾದ ವಾಸನೆಯಿದೆ.

ಉಪಯೋಗಗಳು
ಬೀಜದಲ್ಲಿ ಒಂದು ಬಗೆಯ ಎಣ್ಣೆಯಿದೆ. ಬೀಜದಲ್ಲಿನ ಎಣ್ಣೆಯ ಪ್ರಮಾಣ 35%-40%. ಇದರ ಬಣ್ಣ ಬೂದುಮಿಶ್ರಿತ ಹಸಿರು. ಇದನ್ನು ಕೊಬ್ಬರಿಎಣ್ಣೆಯ ಬದಲಾಗಿ ಸಾಬೂನು ತಯಾರಿಕೆಯಲ್ಲಿ ಬಳಸುವುದುಂಟು. ಇದು ಭಾರತದ ಕೆಲವೆಡೆ ಬಳಕೆಯಾಗುವ ಮುಖ್ಯ ಬಗೆಯ ಎಣ್ಣೆಗಳಲ್ಲೊಂದು. ಈ ಉಪಯೋಗದಿಂದಾಗಿ ಕಿರಿ ಗೋಣಿಮರದ ಬೀಜಗಳನ್ನು ಸಂಗ್ರಹಿಸಿ ಅವುಗಳಿಂದ ಎಣ್ಣೆಯನ್ನು ತೆಗೆಯುವ ಸಣ್ಣಪ್ರಮಾಣದ ಕೈಗಾರಿಕೆಗಳು ಸ್ಥಾಪನೆಯಾಗಿವೆ. ಮರದ ರೆಂಬೆ ಮತ್ತು ಕಾಯಿಗೊಂಚಲುಗಳನ್ನು ಕತ್ತರಿಸಿ ಲೊಥಾಣಿ ಎಂಬ ಯಂತ್ರದ (ಹತ್ತಿ ಬೀಜವನ್ನು ಹತ್ತಿಯಿಂದ ಬೇರ್ಪಡಿಸುವ ಯಂತ್ರ) ಸಹಾಯದಿಂದ ರೆಂಬೆ ಮತ್ತು ಗೊಂಚಲುಗಳಿಂದ ಹಣ್ನನ್ನು ಬೇರ್ಪಡಿಸಿ ಅನಂತರ ಬೀಜ ಒಡೆಯುವ ಯಂತ್ರಗಳಿಗೆ ಸಾಗಿಸಿ ಬೀಜಗಳನ್ನು ಒಡೆದು ಬೇಳೆ ತಯಾರಿಸುತ್ತಾರೆ. ಬೇಳೆಗಳನ್ನು ಎಕ್ಸ್‍ಪೆಲರ್ ಮತ್ತು ಗಾಣಗಳಿಗೆ ಹಾಕಿ ಎಣ್ಣೆಯನ್ನು ತೆಗೆಯುತ್ತಾರೆ. ಗುಜರಾತ್, ರಾಜಸ್ತಾನ, ಮಧ್ಯಪ್ರದೇಶ ಹಾಗೂ ಉತ್ತರ ಪ್ರದೇಶಗಳಲ್ಲಿ ಈ ಉದ್ಯಮ ಹೆಚ್ಚು.ಹೊಗೆಸೊಪ್ಪಿನ ಬೆಳೆಗೆ ಕಿರಿ ಗೋಣಿಮರದ ಸೊಪ್ಪನ್ನು ಗೊಬ್ಬರವಾಗಿ ಉಪಯೋಗಿಸುವ ಕ್ರಮ ಕೆಲವೆಡೆ ಇದೆ.

ಔಷಧೀಯ ಗುಣಗಳು
ಕಿರಿ ಗೋಣಿಮರಕ್ಕೆ ಹಲವಾರು ಔಷಧಿಯ ಗುಣಗಳೂ ಇವೆ. ತೊಗಟೆಯಿಂದ ತಯಾರಿಸಿದ ಕಷಾಯವನ್ನು ಸಣ್ಣಜ್ವರದ ನಿವಾರಣೆಗೆ ಬಳಸುತ್ತಾರೆ. ಎಲೆಗಳನ್ನು ಸಂಧಿವಾತ, ಆಸ್ತಮ, ಕೆಮ್ಮು, ಗಂತಿ ಮುಂತಾದುವುಗಳಲ್ಲಿ ಉಪಯೋಗಿಸುವುದುಂಟು. ಎಲೆ ಹಾಗೂ ಕಾಯಿಗಳಿಗೆ ಪಚನಶಕ್ತಿಯನ್ನು ಹೆಚ್ಚಿಸುವ ಗುಣ ಇದೆ. ಅಲ್ಲದೆ ಇವು ಲಘುವಿರೇಚಕಗಳೂ ಹೌದು.  ಹಣ್ಣಿಗೆ ಕಾಮೋತ್ತೇಜಕ ಗುಣ ಇದೆಯೆಂದು ಹೇಳಲಾಗಿದೆ. ಸಿಹಿಯಾಗಿರುವ ಹಣ್ಣನ್ನು ದನಕರುಗಳು, ಒಂಟೆಗಳು ಹಾಗೂ ಮನುಷ್ಯರು ತಿನ್ನುತ್ತಾರೆ. ಕೆಳದರ್ಜೆಯ ಬೀಜಗಳನ್ನು ದನಗಳಿಗೆ ಮೇವಾಗಿ ಉಪಯೋಗಿಸುವುದುಂಟು. ಇದರಿಂದ ಹಾಲಿನ ಕೊಬ್ಬಿನ ಅಂಶ ಹೆಚ್ಚುತ್ತದೆಂದು ಹೇಳಲಾಗಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Salvadora persica  at the Food and Agriculture Organization of the United Nations
Salvadora persica  at the World Agroforestry Centre

ಸಸ್ಯಗಳು
ಔಷಧೀಯ ಸಸ್ಯಗಳು
ಎಣ್ಣೆಗಳು
ಸಿತಾರ

ಸಿತಾರ ೧೯೯೦ರ ದಶಕದ ದಕ್ಷಿಣ ಭಾರತದ ಜನಪ್ರಿಯ ಚಲನಚಿತ್ರ ನಟಿ. ಕನ್ನಡ ಮತ್ತು ಮಲಯಾಳಂ ಭಾಷೆಯ ಅನೇಕ ಯಶಸ್ವೀ ಚಿತ್ರಗಳಲ್ಲಿ ನಾಯಕಿಯಾಗಿ ನಟಿಸಿರುವ ಇವರು ತಮಿಳು ಮತ್ತು ತೆಲುಗಿನ ಕೆಲವು ಚಿತ್ರಗಳಲ್ಲು ನಟಿಸಿದ್ದಾರೆ.

ಸಿತಾರ ನಟಿಸಿರುವ ಕೆಲವು ಚಿತ್ರಗಳು

ಕನ್ನಡ ಚಲನಚಿತ್ರ ನಟಿಯರು

ಚಲನಚಿತ್ರ ನಟಿಯರು
ಶ್ರಾವಣ ಸಂಜೆ

ಶ್ರಾವಣ ಸಂಜೆ ಚಿತ್ರವು ೦೩ ಫೆಬ್ರವರಿ ೧೯೯೫ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಎ.ಟಿ.ರಘುರವರು ನಿರ್ದೇಶಿಸಿದ್ದಾರೆ. ರಮಾ ರಾಮನಾಥ್, ಗೀತಾ ಲಿಂಗಪ್ಪಗೌಡ, ಎಮ್.ಕೆ.ಲಲಿತಾ ಮತ್ತು ಗಾಯತ್ರಿ ಬದ್ರಿನಾಥ್ ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.

ಚಿತ್ರದ ಹಾಡುಗಳು
 ಆಕಾಶವೇ ಈ ಶ್ರಾವಣ ಸಂಜೆ - ಸಂಗೀತ ಕತ್ತಿ
 ಪ್ರೀಯಾತಮೆಯ ಮೇಗ ಸಂದೇಶ - ಎಸ್.ಪಿ.ಬಿ, ಉಶಾ ಗಣೇಶ್
 ಹೂವೇ ನೀ ಸೇರುವ ಅಂಗಳ - ಎಸ್.ಪಿ.ಬಿ
 ತಂಪಾದ ಹೋಂಗೆ ಮರ - ಬಿ.ಆರ್.ಛಾಯ, ಪ್ರೇಮಲತ ದಿವ್ವಾಕರ್
 ಹೆಣ್ಣೆ ನೀ ಅಳಬೇಡ - ಡಾ.ರಾಜ್ ಕುಮಾರ್

ಕನ್ನಡ ಚಲನಚಿತ್ರಗಳು
ವರ್ಷ-೧೯೯೫ ಕನ್ನಡಚಿತ್ರಗಳು
ಮನೆ ಮನೆ ರಾಮಾಯಣ

ಮನೆ ಮನೆ ರಾಮಾಯಣ ಚಿತ್ರವು ೦೭ ಜೂನ್ ೧೯೯೬ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಭಾಸ್ಕರ್‌ರವರು ನಿರ್ದೇಶಿಸಿದ್ದಾರೆ. ಕೆ.ಎಮ್.ವಾಸುದೇವ ರಾವ್‌ರವರು ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.

ಚಿತ್ರದ ಹಾಡುಗಳು
 ಇದೇ ಕಣ್ಣ ನೋಟ - ರಾಜೇಶ್ ಕೃಷ್ಣನ್, ಚಂದ್ರಿಕ ಗುರುರಾಜ್
 ಚಿಲ್ಲುವಿನ ಗನಿಯು ನೀ -  ರಾಜೇಶ್ ಕೃಷ್ಣನ್, ಚಂದ್ರಿಕ ಗುರುರಾಜ್
 ಬಾ ಪ್ರೀಯಾ ಬಾ ರಾಜ - ರಾಜೇಶ್ ಕೃಷ್ಣನ್, ಚಂದ್ರಿಕ ಗುರುರಾಜ್
 ಮನಸ್ಸು ಮನಸ್ಸು - ರಾಜೇಶ್ ಕೃಷ್ಣನ್, ಚಂದ್ರಿಕ ಗುರುರಾಜ್
 ಮನೆ ಮನೆ ರಾಮಾಯಣ - ರಾಜೇಶ್ ಕೃಷ್ಣನ್, ಚಂದ್ರಿಕ ಗುರುರಾಜ್

ಕನ್ನಡ ಚಲನಚಿತ್ರಗಳು
ವರ್ಷ-೧೯೯೬ ಕನ್ನಡಚಿತ್ರಗಳು
ಪ್ಲಾನೆಟ್ ನೈನ್

ಪ್ಲಾನೆಟ್ ನೈನ್ ದೂರದ ಹೊರ ಸೌರವ್ಯೂಹದಲ್ಲಿ ಸುಮಾರು ಭೂಮಿಯ  10 ರಷ್ಟು ಗಾತ್ರವಿರುವ ಒಂದು ಕಾಲ್ಪನಿಕ ದೊಡ್ಡ ಗ್ರಹ. ಈ ಗ್ರಹದ ಆಸ್ತಿತ್ವ ಸೌರವ್ಯೂಹದ ಹೊರವಲಯದಲ್ಲಿರುವಕುಪ್ಲರ್ ಬೆಲ್ಟ್ ನಲ್ಲಿರುವ ನೆಫ್ಚೂನ್‍ನಿಂದ ಆಚೆಗೆ ಇರುವ ವಸ್ತುಗಳ ಅಸಮಾನ್ಯ ಕಕ್ಷೀಯ  ಚಲನೆಯನ್ನು ವಿವರಿಸಬಹುದಾಗಿದೆ.ಜನವರಿ ೨೦,೨೦೧೬ರಂದು ಕಾಲ್ಟೆಕ್ (ಕ್ಯಾಲಿಫೋರ್ನಿಯಾ ಇನ್ಸ್ಟಿಟ್ಯೂಟ್ ಆಫ ಟೆಕ್ನಾಲಜಿ)ಯ ವಿಜ್ಞಾನಿಗಳಾದ ಕೊನ್ಸ್ಟಾಂಟಿನ್ ಬ್ಯಾಟಿಗಿನ್ ಮತ್ತು ಮೈಖೆಲ್ ಈ ಬ್ರೌನ್ ಹೊಸ ವೈಜ್ಞಾನಿಕ ಮಾದರಿಯಲ್ಲಿ ಸೌರವ್ಯೂಹದ ಹೊರವಲಯದ ಆಕಾಶಕಾಯಗಳ ಕಕ್ಷೆಯ ಅಧ್ಯಯನ ಆಧರಿಸಿ ಈ ಬಗ್ಗೆ ಹೆಚ್ಚಿನ ಪುರಾವೆಗಳನ್ನು ಪ್ರಕಟಿಸಿದರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
A New Planet in our Solar System? NASA Takes a Look (NASA video, 21 January 2016) 
A new 9th planet for the solar system? (Science Magazine video, 20 January 2016)
The Search for Planet Nine  – blog by study authors

ಗ್ರಹಗಳು
ವಿಲಿಯಂ ಕಿಡ್

ವಿಲಿಯಂ ಕಿಡ್  ( 22 ಜನವರಿ 1645 – 23 ಮೇ 1701) . ಕಡಲು ದರೋಡೆಗಾರ. ಕ್ಯಾಪ್ಟನ್ ಕಿಡ್ ಎಂದು ಪ್ರಸಿದ್ಧ.

ಜೀವನ ಚರಿತ್ರೆ
ಈತ ಸ್ಕಾಟ್ಲೆಂಡಿನಲ್ಲಿ ಜನಿಸಿದ. ಈ ಕಸಬು ಹಿಡಿದಿದ್ದುದು 1689ರಿಂದ. ಫ್ರೆಂಚ್‍ರ ವಿರುದ್ಧ ಬ್ರಿಟಿಷ್ ಸರ್ಕಾರದಿಂದ ಸನ್ನದು ಪಡೆದು ವೆಸ್ಟ್ ಇಂಡೀಸ್ ಮತ್ತು ಉತ್ತರ ಅಮೇರಿಕನ್ ತೀರ ಪ್ರದೇಶಗಳಲ್ಲಿದ್ದ ಹಡಗಿನ ನಾಯಕನಾಗಿದ್ದ. ಈಸ್ಟ್ ಇಂಡಿಯಾ ಕಂಪನಿಯ ಹಡಗುಗಳನ್ನು ಕಡಲು ದರೋಡೆಗಾರರು ಕೆಂಪು ಸಮುದ್ರ ಮತ್ತು ಹಿಂದೂ ಮಹಾಸಾಗರದಲ್ಲಿ ಪೀಡಿಸುತ್ತಿದ್ದುದನ್ನು ತಪ್ಪಿಸಲು ಬ್ರಿಟಿಷ್ ಸರ್ಕಾರ ಈತನನ್ನೂ 1695ರಲ್ಲಿ ಅಧಿಕೃತವಾಗಿ ನೇಮಿಸಿತು. ಈತ 1695ರ ಜುಲೈ ನಾಲ್ಕರಂದು ಅಡ್ವೆಂಚರ್ ಗ್ಯಾಲಿ ಎಂಬ ಹಡಗಿನಲ್ಲಿ  ನ್ಯೂಯಾರ್ಕಿಗೆ ಬಂದು ಅಲ್ಲಿ ಹಲವರನ್ನು ತನ್ನ ಹಡಗಿಗೆ ಸೇರಿಸಿಕೊಂಡು 1969ರ ಡಿಸೆಂಬರಿನಲ್ಲಿ ಗುಡ್‍ಹೋಪ್ ಭೂಶಿರವನ್ನು ಬಳಸಿ ಮಡಗಾಸ್ಕರ್ ದ್ವೀಪಕ್ಕೆ ಹೊರಟರೂ ಕ್ರಮೇಣ ಕಡಲು ದರೋಡೆಗಾರರ ಹಾದಿಯನ್ನು ಬಿಟ್ಟು. 1697ರ ಫೆಬ್ರವರಿಯಲ್ಲಿ ಕೋಮಾರೊ ದ್ವೀಪಗಳಿಗೆ ಹೋದ.

ಹಡಗು ದರೋಡೆಕೋರ 

ಬ್ರಿಟಿಷ್ ಸರ್ಕಾರದೊಡನೆ ಮಾಡಿಕೊಂಡ ಕರಾರಿನ ಪ್ರಕಾರ ವರಮಾನವನ್ನು ತರದಿದ್ದರೆ ಇವನಿಗೂ ನಾವಿಕರಿಗೂ ಸಂಬಳ ಕೊಡುವಂತಿರಲಿಲ್ಲ. ಆದ್ದರಿಂದ ಈತ ಕೊಳ್ಳೆ ಹೊಡೆಯಲು ತೀರ್ಮಾನಿಸಿದ. 1697ರ ಆಗಸ್ಟಿನಲ್ಲಿ ಎಮೆನ್‍ನಿಂದ ಬರುತ್ತಿದ್ದ ನೌಕೆಯ ಮೇಲೆ ದಾಳಿ ಮಾಡಿ ವಿಫಲನಾದರೂ ಅನಂತರ ಹಲವು ಸಣ್ಣ ಹಡಗುಗಳನ್ನು ವಶಪಡಿಸಿಕೊಂಡ. 1967ರ ಅಕ್ಟೋಬರಿನಲ್ಲಿ ಒಂದು ಡಚ್ ಹಡಗನ್ನು ಆಕ್ರಮಣ ಮಾಡಲು ಒಪ್ಪದಿದ್ದುದರಿಂದ ಇವನ ನಾವಿಕರು ದಂಗೆ ಏಳುವುದರಲ್ಲಿದ್ದಾಗ ಪರಸ್ವರ ವಾದದಲ್ಲಿ ಕೋಪಗೊಂಡು ವಿಲಿಯಂ ಮೂರ್ ಎಂಬ ತನ್ನ ಫಿರಂಗಿ ಅಧಿಕಾರಿಯನ್ನು ಗಾಯಗೊಳಿಸಿ ಅವನ ಮರಣಕ್ಕೆ ಕಾರಣನಾದ.
1698ರ ಜನವರಿ 30ರಂದು ಆರ್ಮೇನಿಯನರ ಕ್ವೆಡಾಫ್ ಮರ್ಚೆಂಟ್ ಎಂಬ ಹಡಗನ್ನು ವಶಪಡಿಸಿಕೊಂಡ. ಇದು ಕಿಡ್ಡನ ದರೋಡೆಗಳಲ್ಲಿ ಅತ್ಯಂತ ಪ್ರಸಿದ್ಧವಾದ್ದು, ಅತ್ಯಂತ ಅಮೂಲ್ಯವಾದ್ದು. ಸಮುದ್ರಯಾನಕ್ಕೆ ನಿಷ್ಟ್ರಯೋಜಕವಾಗಿದ್ದ ತನ್ನ ಅಡ್ವೆಂಚರ್ ಗ್ಯಾಲಿಯನ್ನು ನಾಶಪಡಿಸಿ ಕ್ವೆಡಾಫ್ ಮರ್ಚೆಂಟ್‍ನಲ್ಲಿ ಪ್ರಯಾಣ ಬೆಳೆಸಿದ. ಮಡಗಾಸ್ಕರ್ ದ್ವೀಪಕ್ಕೆ ಭೇಟಿಕೊಟ್ಟು ವೆಸ್ಟ್ ಇಂಡೀಸಿನ ಆಂಗ್ವಿಲ ದ್ವೀಪವನ್ನು ಏಪ್ರೀಲ್ 1699ರಲ್ಲಿ ತಲುಪಿದಾಗ, ತನ್ನನ್ನು ಕಡಲುದರೋಡೆಗಾರನೆಂದು ಅಪಾದಿಸಲಾಗಿದೆಯೆಂದು ತಿಳಿಯಿತು. ಕ್ವೆಡಾಫ್ ಮರ್ಚೆಂಟ್ ನೌಕೆಯನ್ನು ಬಿಟ್ಟು ಆಂಟೋನಿಯೊ ಎಂಬ ಹೊಸ ಹಡಗನ್ನು ಕೊಂಡು ನ್ಯೂ ಇಂಗ್ಲೆಂಡಿಗೆ ಹೋದ. ತಾನು ನಿರಪರಾಧಿಯೆಂಬುದನ್ನು ನ್ಯೂಯಾರ್ಕಿನ ಗವರ್ನರ್ ಬೆಲ್ಲೋಮೋಂಟಿನ ಮುಂದೆ ಸ್ಥಾಪಿಸಲು ಮಾಡಿದ ಪ್ರಯತ್ನದಲ್ಲಿ ಕಿಡ್ ಸಫಲನಾಗಲಿಲ್ಲ. ಅನಂತರ ಕಿಡ್‍ನನ್ನು ಇಂಗ್ಲೆಂಡಿಗೆ ಕಳುಹಿಸಲಾಯಿತು.

ವಿಚಾರಣೆ ಮತ್ತು ಶಿಕ್ಷೆ
 
ವಿಲಿಯಂ ಮೂರು ಕೊಲೆ ಮತ್ತು ಕಡಲು ದರೋಡೆಯ ಇತರ ಐದು ಆಪಾದನೆಗಳನ್ನು ಇವನ ಮೇಲೆ ಹೊರಿಸಿ 1701 ರ ಮೇ 9-10 ರಂದು ಇವನನ್ನು ವಿಚಾರಣೆಗೆ ಗುರಿಪಡಿಸಲಾಯಿತು. ಈತ ತಪ್ಪಿತಸ್ಥನೆಂಬುದು ರುಜುವಾಯಿತು. 1701ರ ಮೇ 23 ರಂದು ಕಿಡ್ ವಿಲಿಯಂನನ್ನು ಮರಣದಂಡೆನೆಗೆ ಗುರಿಪಡಿಸಲಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Pirate's Legacy – William Kidd 
 Captain Kidd pub , What's in Wapping? Local community website

ನಾವಿಕರು
ಥಾಮಸ್ ಕಿಡ್

ಥಾಮಸ್ ಕಿಡ್ (1558-1594). ಆಂಗ್ಲ ನಾಟಕಕಾರ.  ಸ್ವ್ಯಾನಿಷ್ ಟ್ರ್ಯಾಜಡಿ ನಾಟಕ ರಚಿಸಿದವ.

ಜೀವನ
ಗುಮಾಸ್ತೆಯೊಬ್ಬನ ಮಗ. ಹುಟ್ಟಿದ್ದು  ಲಂಡನಿನಲ್ಲಿ ಎಡ್ಮಂಡ್ ಸ್ಪೆನ್‍ಸರ್‍ನ ಸಹಪಾಠಿ. ಮಾರ್ಲೊನ ಜೊತೆಗಾರ. ಈತನ ಜೀವಿತದ ಬಗೆಗೆ ಹೆಚ್ಚು ವಿವರಗಳು ತಿಳಿದಿಲ್ಲವಾದರೂ ಸ್ವೇಚ್ಛಾಜೀವನ ನಡೆಸುತ್ತಿದ್ದ ತರುಣ ಸಾಹಿತಿಗಳ ಗುಂಪಿಗೆ ಸೇರಿದವನೆಂದು ಪ್ರತೀತಿ. ಮಾರ್ಲೊನಂತೆ ಈತನೂ ನಾಸ್ತಿಕನೆಂಬ ಆಕ್ಷೇಪಣೆಗೆ ಗುರಿಯಾಗಿ ಸ್ವಲ್ಪಕಾಲ ಸೆರೆಮನೆಯಲ್ಲಿದ್ದ. ಕಡೆಯ ವರ್ಷಗಳನ್ನು ಬಡತನದಲ್ಲಿ ಕಳೆದ.

ನಾಟಕಕಾರ 
ಹ್ಯಾಮ್‍ಲೆಟ್‍ನ ಕಥೆಯನ್ನು ವಸ್ತುವಾಗಿಟ್ಟುಕೊಂಡು ಷೇಕ್ಸ್‍ಪಿಯರ್‍ಗಿಂತ ಮೊದಲೇ ಕಿಡ್ ಒಂದು ದುರಂತ ನಾಟಕವನ್ನು ರಚಿಸಿದ್ದನೆಂದು ಹೇಳಲಾಗಿದೆ. ಅದರದು ಇಂದು ಉಪಲಬ್ಧವಿಲ್ಲ. 1592ರ ಹೊತ್ತಿಗೆ ಈತನ ಸ್ವ್ಯಾನಿಷ್ ಟ್ರ್ಯಾಜಡಿ ಎಂಬ ನಾಟಕ ಜನಪ್ರಿಯವಾಗಿತ್ತು. ಇದು ಡಚ್ ಮತ್ತು ಜರ್ಮನ್ ಭಾಷೆಗಳಿಗೂ ಭಾಷಾಂತರವಾಗಿದೆ. ಸೆನೆಕನ ನಾಟಕಗಳ ಧೋರಣೆಯನ್ನು ಇದರಲ್ಲಿ ಗುರುತಿಸಿದವರಿದ್ದಾರೆ. 1580ರಲ್ಲಿ ಪೋರ್ಚುಗಲ್‍ನ ಮೇಲೆ ಸ್ಪೇನ್ ಗಳಿಸಿದ ವಿಜಯ ಇದರ ರಾಜಕೀಯ ಹಿನ್ನೆಲೆ. ತಂದೆಯೊಬ್ಬ ತನ್ನ ಮಗನಿಗಾದ ಅನ್ಯಾಯಕ್ಕೆ ಮುಯ್ಯಿ ತೀರಿಸಲು ಪ್ರಯತ್ನಿಸಿ ಸಾವಿಗೀಡಾದುದು ಇದರ ವಸ್ತು. ಸಾಲಮನ್ ಅಂಡ್ ಪರ್‍ಸೀಡ (1592) ಎಂಬ ನಾಟಕವೂ ಇವನದೇ ಆಗಿರಬಹುದು. ಈತನ ಪಾಂಪೆ ದಿ ಗ್ರೇಟ್ ಕೃತಿ ಫ್ರೆಂಚ್‍ನಿಂದ ಭಾಷಾಂತರವಾಗಿದೆ. ಕಿಡ್‍ನ ಸೃಷ್ಟಿ ಮಹಾಸಾಹಿತ್ಯವಲ್ಲ. ಆದರೆ ನಾಟಕದ ರಚನೆ, ವಸ್ತುವಿನ ಸಂವಿಧಾನ, ಪಾತ್ರನಿರೂಪಣೆಗೆ ಘಟನೆಗಳನ್ನು ಪರಿಣಾಮಕಾರಿಯಾಗಿ ಬಳಸಿಕೊಳ್ಳುವುದು, ಪಾತ್ರದ ಬೆಳವಣಿಗೆಯ ಸೂಚನೆ-ಇವುಗಳಲ್ಲಿ ಕಿಡ್‍ನ ಕೈ ಸ್ವಲ್ಪ ಪಳಗಿರುವುದನ್ನು ಕಾಣಬಹುದು. ಈತ ರಂಗ ಭೂಮಿಯ ಮೇಲಿನ ಸಂಭಾಷಣೆಯನ್ನು ಮೊದಲಿದ್ದುದಕ್ಕಿಂತ ಸಹಜವಾಗಿಸಿದ. ಮರ್ಲೊನೊಂದಿಗೆ ಸೇರಿ ದುಡಿದು  ಷೇಕ್ಸ್‍ಷಿಯರನ ನಾಟಕಸೃಷ್ಟಿಗೆ ಇಂಗ್ಲಿಷ್ ರಂಗಭೂಮಿಯನ್ನು ಕಿಡ್ ಸಿದ್ಧಗೊಳಿಸಿದ ಎನ್ನುವ ಮಾತೂ ಇದೆ. ಎಫ್. ಎ.ಬೋಆಸನ ಸಂಪಾದಕತ್ವದಲ್ಲಿ ಕಿಡ್‍ನ ಕೃತಿಗಳು ಬೆಳಕು ಕಂಡವು.

ಬಾಹ್ಯ ಸಂಪರ್ಕಗಳು
 Thomas Kyd at the Lumniarum website
 
 *The Spanish Tragedie Full text of the play
  Full text of the play, modern spelling
 The Spanish Tragedy Shorter version of the play for a modern audience
  (University of West Alabama)
 Perverse justice in Kyd's Spanish Tragedy, by John Nettles  (University of Georgia)

ಆಂಗ್ಲ ಭಾಷೆಯ ಲೇಖಕರು
ನಾಟಕಕಾರರು
ಪ್ರಫಿಟ್ರಲ್

ಪ್ರಫಿಟ್ರಲ್ ಅಥವಾ ಕ್ರೀಮ್ ಪಫ಼್ ಕಡೆದ ಕೆನೆ, ಪೇಸ್ಟ್ರಿ ಕೆನೆ, ಕಸ್ಟರ್ಡ್, ಅಥವಾ ಐಸ್ ಕ್ರೀಂನ ವಿಶಿಷ್ಟ ಸಿಹಿ ಹೂರಣವಿರುವ ಒಂದು ಫ಼್ರೆಂಚ್ ಶೂ ಪೇಸ್ಟ್ರಿ ಉಂಡೆ. ಪಫ಼್‍ಗಳನ್ನು ಗನಾಶ್, ಕ್ಯಾರಮೆಲ್, ಅಥವಾ ಪುಡಿ ಸಕ್ಕರೆಯ ಸಿಂಪಡಿಕೆಯಿಂದ ಅಲಂಕರಿಸಬಹುದು ಅಥವಾ ಅಲಂಕಾರರಹಿತವಾಗಿ ಬಿಡಬಹುದು. ಚೀಸ್, ತಿಳ್ಳು ಮಾಡಲಾದ ಮಾಂಸಗಳು, ಮುಂತಾದ ಹೂರಣ ತುಂಬಿದ ಉಪ್ಪುಖಾರದ ಪ್ರಫಿಟ್ರಲ್‍ಗಳನ್ನೂ ತಯಾರಿಸಲಾಗುತ್ತದೆ.

ಖಾದ್ಯ, ತಿನಿಸು
ಬಾಯ್ ಚಾಯ್

ಬಾಯ್ ಚಾಯ್ (ಬ್ರ್ಯಾಸಿಕಾ ರಾಪಾ ಉಪಪ್ರಜಾತಿ ಚಿನೆನ್ಸಿಸ್) ಒಂದು ಪ್ರಕಾರದ ಚೀನಿ ಎಲೆಕೋಸು. ಚಿನೆನ್ಸಿಸ್ ವಿಧಗಳು ಶಿರಗಳನ್ನು ರೂಪಿಸುವುದಿಲ್ಲ; ಬದಲಾಗಿ ಅವು ನಯವಾದ, ಕಡು ಹಸಿರು, ಉದ್ದನೆಯ ಎಲೆಗಳನ್ನು ಹೊಂದಿರುತ್ತವೆ ಮತ್ತು ಸಾಸಿವೆ ಅಥವಾ ಸೆಲರಿಯನ್ನು ನೆನಪಿಸುವ ಒಂದು ಗೊಂಚಲನ್ನು ರೂಪಿಸುತ್ತವೆ. ಚಿನೆನ್ಸಿಸ್ ವಿಧಗಳು ದಕ್ಷಿಣ ಚೀನಾ ಮತ್ತು ಆಗ್ನೇಯ ಏಷ್ಯಾದಲ್ಲಿ ಜನಪ್ರಿಯವಾಗಿವೆ. ಬಾಯ್ ಚಾಯ್ ವಿಟಮಿನ್ ಎ ಯನ್ನು ಅಧಿಕ ಪ್ರಮಾಣದಲ್ಲಿ ಹೊಂದಿರುತ್ತದೆ.

Gallery

ತರಕಾರಿಗಳು
ಸಸ್ಯಗಳು
ಕಿನವುಲ್ಫ್‌

ಕಿನವುಲ್ಫ್ ಎಂಟನೆಯ ಶತಮಾನದ ಕಡೆಯಲ್ಲಿ ಜೀವಿಸಿದ್ದ ಪ್ರಾಚೀನ ಆಂಗ್ಲ ಕವಿಗಳಲ್ಲಿ ಒಬ್ಬ. ನಾರ್ದಂಬ್ರಿಯಕ್ಕೆ ಸೇರಿದವನೆಂದು ಹೇಳಲಾಗಿದೆ.

ಸಾಹಿತ್ಯ ರಚನೆ
ಎಕ್ಸೀಟರ್ ಮತ್ತು ವರ್ಸೆಲಿ ಗ್ರಂಥಗಳಲ್ಲಿರುವ ನಾಲ್ಕು ಪದ್ಯಗಳ ಕರ್ತೃ. ಈತನ ಜೀವಿತದ ಬಗ್ಗೆ ಹೆಚ್ಚು ತಿಳಿದಿಲ್ಲ. ಸಮಕಾಲೀನ ಲ್ಯಾಟಿನ್ ಚರ್ಚುಗಳ ಸಾಹಿತ್ಯದ ಬಗ್ಗೆ ಈತನಿಗೆ ಸಾಕಷ್ಟು ತಿಳಿವಳಿಕೆ ಇದ್ದಂತೆ ತೋರುತ್ತದೆ. ಹಳೆಯ ಇಂಗ್ಲಿಷಿನ ಉಪ ಭಾಷೆಯೊಂದರಲ್ಲಿ ತನ್ನ ಪದ್ಯಗಳನ್ನು ರಚಿಸಿದ್ದಾನೆ. ದಿ ಫೇಟ್ಸ್ ಆಫ್ ಅಪೋಸಲ್ಸ್ ಮತ್ತು ಎಲಿನ್ ಎಂಬ ಪದ್ಯಗಳು ವರ್ಸೆಲಿಯದಲ್ಲಿಯೂ ದಿ ಆಸೆನ್ಷನ್ ಮತ್ತು ಜೂಲಿಯಾನಗಳು ಎಕ್ಸೀಟರ್‍ನಲ್ಲಿಯೂ ಇವೆ. ಇವುಗಳಲ್ಲಿ ಎಲಿನ್ ಶ್ರೇಷ್ಠ ಕೃತಿ ಎನಿಸಿಕೊಂಡಿದೆ. ಇದರಲ್ಲಿ ಕಾನ್‍ಸ್ಟನ್‍ಟೈನ್ ಚಕ್ರವತಿಯ ತಾಯಿಯಾದ ಹೆಲೆನ ಶಿಲುಬೆಯನ್ನು ಕಂಡುಕೊಂಡದ್ದನ್ನು ತಿಳಿಸಲಾಗಿದೆ. ಕೊನೆಯ ಭಾಗ ಕೃತಿಕಾರನ ವ್ಯಕ್ತಿತ್ವ ಜೀವಿತದ ಪ್ರಸಂಗಗಳ ಮೇಲೆ ಬೆಳಕು ಚೆಲ್ಲುತ್ತದೆ.

ಬಾಹ್ಯ ಸಂಪರ್ಕಗಳು
 
 Morrison, Holmes Sterling. 1986. Historiographical perspectives in the signed poems of Cynewulf, University of Texas at Austin.

ಆಂಗ್ಲ ಭಾಷೆಯ ಲೇಖಕರು
ಕವಿಗಳು